text: Դանիել Վարուժան (Դանիել Չպուգքյարյան) (), XX դարի արեւմտահայ բանաստեղծ։ Դանիել Վարուժանի ստեղծագործության էությունը եղավ գեղեցկության, ուժի ու աշխատանքի փառաբանության տարերքը։ Վարուժանի կյանքը թեպետեւ ընդհատվեց երիտասարդ հասակում, բայց նա ստեղծեց հասարակական մեծ բովանդակության եւ գեղարվեստական կատարյալ ձեւերի պոեզիա։ Նա հոգեկան մերձեցումներ ունեցավ համաշխարհային պոեզիայի խոշոր դեմքերի հետ՝ պահպանելով, սակայն, իր ստեղծագործության ազգային ոճն ու դրոշմը։ Խոսելով նաեւ վերածնության շրջանի իտալական եւ ֆլամանդական արվեստից կրած ազդեցության մասին՝ Վարուժանը միաժամանակ հատկապես ընդգծում է, որ իր վրձինը թաթախել է միայն հայրենի հողի «որդան կարմիրի» եւ «ծովածուփ արյան» մեջ։ Կենսագրություն Վարուժանը ծնվել է 1884 թվականին Արեւմտյան Հայաստանի Սեբաստիա նահանգի Բրգնիկ (գյուղը հիմնադրվել է 11-րդ դարում վասպուրականցիների կողմից, եւ իսկական անունով կոչվել է Բագրատունիք) գյուղում։ Նա գրաճանաչ է դառնում գյուղի վարժարանում, իսկ 1896 թվականից ուսումը շարունակում է Պոլսում, սկզբում Սագըզ Աղաջի Մխիթարյան դպրոցում, ապա Քաղկեդոնի վարժարանում։ Պոլիսը երեխայի վրա ծանր տպավորություն է թողնում։ Նա տեսնում է սուլթան Համիդի կազմակերպած ջարդի հետքերը։ Այդ օրերի հալածյալներից էր նաեւ բանաստեղծի պանդուխտ հայրը, որին հարազատները երկար ժամանակ որոնում եւ վերջապես գտնում են բանտում՝ շղթաների մեջ։ Բանտարկյալ հորը նա պատմում է իրենց քաշած ծանր կյանքի մասին. տատը մահացել է, մայրը հիվանդ է եւ խուլ հազում է, չորացել են պարտեզի վարդենիները, ավերվել է հայրական օջախը։ Հայրը մի կերպ ազատվում է բանտից եւ աշխատում Պոլսի իջեւանատներից մեկում։ Դպրոցական արձակուրդները պատանին անց է կացնում հոր մոտ եւ ականատես դառնում պանդուխտների տառապալի կյանքին։ 1902 թվականին Վարուժանը տեղափոխվում է Վենետիկի Մուրադ-Ռաֆայելյան դպրոցը։ Բանաստեղծին գերում են Վերածնության շրջանի նկարչության ու քանդակագործության կոթողները իրենց առողջ եւ հյութեղ ռեալիզմով։ Նա հափշտակությամբ ընթերցում է նշանավոր գրողների երկերը, հատկապես տարվում է Լեւ Տոլստոյի եւ Ժան-Ժակ Ռուսոյի գաղափարներով։ Վարուժանն առանձին սիրով ուսումնասիրում է Հայաստանի պատմությունը, հայ հին ու նոր գրականությունը։ Վենետիկում էլ նա գրում է առաջին բանաստեղծությունները պանդուխտների կյանքի եւ 1896 թվականի ջարդերի թեմաներով։ 1905 թվականին բանաստեղծը մեկնում է Բելգիա եւ ընդունվում Գենտի համալսարանը։ Ուսանողական տարիները էական դեր են խաղում. նա սովորում է հասարակական եւ քաղաքական գիտություններ, ուսումնասիրում գրականություն եւ սոցիալական ուսմունքներ։ Նրա գեղագիտական հայացքների ձեւավորմանը նպաստում է նաեւ ֆլամանդացիների բարձր մշակույթը. նա խորազնին ուսումնասիրում է XVII-XVIII դարերի ռեալիստական նկարչությունը եւ տարվում 20-րդ դարի հռչակավոր բանաստեղծ էմիլ Վերհարնի պոեզիայով։ Ստանալով բարձրագույն կրթություն՝ բանաստեղծը 1909 թվականին վերադառնում է ծննդավայր։ Երկու տարի ուսուցչություն է անում Սեբաստիայի Արամյան վարժարանում։ 1910 թվականի օգոստոսի 15-ին ամուսնանում է իր նախկին աշակերտուհի Արաքսի Թաշճյանի հետ։ 1911 թվականի հունիսի 6-ին ծնվում է նրանց ավագ զավակը՝ Վերոնիկան, որին հայրը սիրում էր Վարաժնակ կոչել։ 1911 թվականին Դանիել Վարուժանը տեղափոխվում է Եվդոկիայի (Թոքատի) ազգային ճեմարան։ 1912 թվականին Վարուժանը հրավիրվում է Պոլսի Բերայի Ս. Գրիգոր Լուսավորիչ վարժարան՝ տեսչի պաշտոնով։ Այս տարիներին Վարուժանի բանաստեղծությունները լայն ճանաչման են արժանանում։ Տասը տարվա ընթացքում բանաստեղծը գրել է չորս գիրք՝ «Սարսուռներ» (1906), «Ցեղին սիրտը» (1909), «Հեթանոս երգեր» (1912) եւ «Հացին երգը» (1921, հետմահու)։ Գրել է նաեւ նոթեր, հոդվածներ, կատարել թարգմանություններ։ 1914 թվականին եղել է «Մեհեան» գրական ամսաթերթի 5 հիմնադիրներից մեկը՝ Կոստան Զարյանի, Յակոբ Քյուֆեճյանի (Օշական), Գեղամ Բարսեղյանի եւ Ահարոն Տատուրյանի հետ, բայց բաժանվել է խմբից երրորդ՝ մարտի համարից հետո։ Հ. Ճ. Սիրունու հետ խմբագրել է «Նավասարդ» գրական տարեգիրքը, որից լույս է տեսել միայն առաջին հատորը 1914 թվականին։ 1915 թ. ապրիլի 24-ին Վարուժանը գտնվել է այն մտավորականների ու հասարակական գործիչների շարքում, որոնք ձերբակալվել են թուրքական ոստիկանության կողմից։ Նա շատերի հետ աքսորվել է Չանղըրը, որտեղ մնացել է կալանավոր։ 26 օգոստոսի 1915 թ., որպես թե տեղափոխվելով Չանղըրըից Այաշ, ճանապարհին դաժանորեն սպանվել է կազմակերպված դավադրությամբ՝ բանաստեղծ Ռուբեն Սեւակի եւ երեք այլ աքսորականների հետ։ 1958 թ. փետրվարի 8-ին Գենտում տեղի է ունեցել Վարուժանին նվիրված երեկո։ Փետրվարի 9-ին համալսարանի մատենադարանի մեծ սրահում ամրացվել է հուշատախտակ՝ Վարուժանի դիմաքանդակով եւ հայերեն, ֆրանսերեն, ֆլամանդերեն արձանագրությամբ։ Դիմաքանդակի վրա նշվել են բանաստեղծի հետեւյալ խոսքերը՝ Ֆրանսիացի հայագետ Ֆրեդերիկ Ֆեյդին իրավացիորեն գրել է. «Վարուժանը պատկանում է նույնքան Արեւմուտքին, որքան Հայաստանին»։ Երեւանում կան Վարուժանի անվան փողոցներ, դպրոցներ։ Ստեղծագործություն Վարուժանի գրական նախափորձերը վերաբերում են Քաղկեդոնի գիշերօթիկում ուսանելու տարիներին։ Առաջին ոտանավորները հրապարակվել են աշակերտական «Արձագանք մոտայի» (1901) ձեռագիր թերթում։ 1902 թ. բանաստեղծը պատրաստել է իր առաջին ժողովածուն՝ «Ծաղկեփունջ կամ բրգնիքցիի մը նվագները», որը մնացել է անտիպ։ Առաջին տպագիր գործերն են «Բանաստեղծ նահապետին շիրիմին առջեւ» բանաստեղծությունը եւ «Եիկիտ Տոնել» դյուցազնավեպը («Բազմավեպ», 1904)։ 1904 թ. կազմել է իր երկրորդ ժողովածուն՝ «Փուշի ակոսներ» (սկզբնապես՝ «Մրրկահույզ կայծոռիկներ») խորագրով, որը նույնպես չի տպագրվել։ «Սարսուռներ» 1905 թ. տպագրության է ներկայացրել մի նոր ժողովածու՝ «Սարսուռներ», որտեղ առաջին անգամ ստորագրել է՝ Դանիել Վարուժան։ Սակայն Մխիթարյան հայրերը հարմար չեն գտել ամբողջապես հրատարակել այն։ Բանաստեղծությունների մի մասը նույն թվականին լույս է տեսել «Գեղունի» եւ «Բազմավեպ» հանդեսներում (1905)։ «Գեղունի»-ում տպագրվածները 1906 թ. հրատարակվել են Վենետիկում «Սարսուռներ» խորագրով։ Ժողովածուն Սիամանթոյի բանաստեղծական շարքերից հետո բերում է նոր գաղափարներ ու նոր ոճ. բնության, սիրո, անորոշ երազանքի տարածված մոտիվների փոխարեն ներշնչանքի աղբյուր է դառնում իրական կյանքը՝ մարդկային ճակատագրերով («Հիվանդ է»)։ Բանաստեղծը խորհում է ժողովրդի եւ անհատի, արվեստի եւ իրականության, բանաստեղծի եւ աշխարհի բարդ ու բազմազան կապերի մասին («Մուսային», «Ավազանին ձուկերուն», «Երազ եւ խոհ»)՝ արծարծելով մարդու տառապանքների հանդեպ բարության, անձնազոհության, հումանիզմի դեռեւս աղոտ գաղափարներ։ «Սարսուռներ»-ը որոշ իմաստով գեղարվեստական ծրագիր է, որտեղ նշմարվում են Վարուժանի ապագա ստեղծագործության գրեթե բոլոր հիմնական հատկանիշները։ Բանաստեղծը աշխարհը տեսնում է ռոմանտիկական սուր բեւեռացումների մեջ, մտածում վառ արտահայտված պատկերների լեզվով, հոգեբանական ու առարկայական տեսարանները ներկայացնում հատու եւ խոշոր գծերով։ Շարունակում է ձեւավորվել բանաստեղծական աշխարհայեցողության այն կերպը, որով բնութագրվում է մի ամբողջ գրական ուղղություն՝ հայկական նեոռոմանտիզմը, որն իր ամենացայտուն արտահայտությունը պիտի գտներ Վարուժանի ստեղծագործության մեջ։ «Ցեղին սիրտը» Վարուժանի երկրորդ գիրքը՝ «Ցեղին սիրտը» (1909), նշանավորում է արեւմտահայ բանաստեղծական մտքի զարգացման մի նոր աստիճան։ Ռեակցիայի ծանր տարիները մնացել էին հետեւում։ 1908 թ. երիտթուրքական հեղափոխությունը ժամանակավոր հնարավորություն էր ստեղծել համախմբելու ցրված գրական ուժերը։ Գրական անհատը ներաշխարհի անձուկ ոլորտից դուրս էր գալիս կենսական լուրջ հարցադրումների ասպարեզ։ Վարուժանը դառնում է գրական նոր շարժման կենտրոնական դեմքը։ Ժողովածուի լայնահուն պոեզիան հնչեցնում է ազգային ու համամարդկային ցավի, վրեժի ու պայքարի երգը («Ձոն», «Նեմեսիս»)։ Քաղաքական ու սոցիալական ճնշման «Բագինին վրա» բարոյապես ու ֆիզիկապես ողջակիզվում է ոչ միայն հայը, այլեւ մարդն առհասարակ («Հայրենիքի ոգին», «Թիապարտները», «Վաղվան բողբոջներ», «Լվացարարուհին», «Ջարդը»)։ Վրեժի ու պայքարի «Կրկեսին մեջ» հերոսանում է ոչ միայն դարերով հալածված մի փոքրիկ ազգ, այլեւ իր վաղվա օրը կերտող մի ամբողջ մարդկություն («Վերածնություն», «Կռվի երթ», «Վահագն», «Դյուցազնի մը սուրին»)։ Ազգային-ազատագրության հույսերի արթնացման նոր ալիքը քաղաքական ու սոցիալական սուր շեշտվածություն է հաղորդում Վարուժանի բանաստեղծությանը։ «Ցեղին սիրտը» ժողովածուի մեջ նոր ձեւով ու բովանդակությամբ շարունակվում են Խ. Աբովյանի, Ղ. Ալիշանի, Մ. Պեշիկթաշլյանի, Րաֆֆու ռոմանտիկական ավանդույթները։ Հայրենասիրությունը միայն զգացմունք չէ, այլեւ գաղափար, աշխարհայացք, գեղարվեստական մթնոլորտի կազմակերպման եղանակ, պոետիկական համակարգը ձեւավորող սկզբունք։ Վարուժանը խորապես յուրացրել էր համաշխարհային հին ու նոր մշակույթի փորձը, երազում էր ստեղծել «մարդ էակին գիրքը»՝ իրար ձուլելով արեւմտյան մտքի խստությունն ու արեւելյան երեւակայության կանոնազանց ազատությունը, վենետիկյան գույներն ու ֆլանդրիական «բարբարոս իրապաշտությունը»։ Սակայն ժողովրդի քաղաքական ճակատագրի անհրաժեշտությամբ գեղարվեստական խոսքը պետք է դառնար պայքարի զենք, հագենար հրապարակախոսական տարերքով։ Այս հարկադրական ինքնօտարումը վերաճում է ստեղծագործող անհատի ներքին դրամայի («Տրտունջք»), որով բնութագրվում է ժամանակի արեւմտահայ բանաստեղծությունն առհասարակ։ «Ցեղին սիրտը» հարազատ ժողովրդի «ծովածուփ արյան» եւ ճնշված մարդկության դարավոր տառապանքի աղաղակն է։ «Հեթանոս երգեր» Վարուժանի յուրաքանչյուր նոր ժողովածու բաց է անում արվեստի նոր ուղղություն, բերում է նոր բովանդակություն ու ոճ, հաստատում գեղարվեստական ձեւի նոր սկզբունքներ՝ դասականորեն ներկայացնելով գրական շարժման տվյալ պահի համար բնորոշ միտումները։ «Հեթանոս երգեր»-ը (1912) 1910-ական թթ. ծայր առած «հեթանոսական» շարժման ամենաամբողջական արտահայտությունն է։ Այս հոսանքի էությունն ազատության, ուժի, գեղեցկության պաշտամունքն էր՝ ի հակադրություն տիրող սոցիալական ու բարոյական անկման, բարքերի ապականության, մարդու բնական նկարագրի աղավաղման։ Գրքի երկու բաժիններում («Հեթանոս երգեր» եւ «Գողգոթայի ծաղիկներ») Վարուժանը պատկերում է իրարից տարբեր եւ իրար հակադրվող երկու աշխարհ։ «Ասպետական դարերու», «մեծազոր կենցաղի» փառաբանությունը չէր նշանակում անցյալի իդեալականացում կամ պատմության վաղնջական ժամանակները վերադառնալու կոչ. դա միայն գեղարվեստական պայմանականություն էր, որով բանաստեղծը մարմին էր տալիս ուժեղ, առնական, կատարյալ մարդու, ազատ, ներդաշնակ ու գեղեցիկ աշխարհի մասին իր իդեալներին («Գեղեցկության արձանին», «Վանատուր», «Հեթանոսական», «Օ՛ Տալիթա», «Արեւելյան բաղնիք», «Մեռած աստվածներուն», «Հարճը»)։ Արվեստի հրաշքով նա փորձում է վերագտնել մարդկության կորցրած արժեքները («Բեգաս», «Լույսը»)։ Իդեալի այսպիսի բարձրությունից բուրժուական աշխարհը ներկայացվում է որպես մարդկային չարչարանքի գողգոթա։ Գործարաններում, հանքերում, աշխատանքի բորսաներում եռում է մարդկանց բազմամիլիոն բանակը, ապրելը վերածվում է գոյության ծանր հարկադրանքի։ Մարդն օտարվում է իր նախաստեղծ էությունից, «ոսկի հորթի» պաշտամունքը, կեղծիքը, սուտը եղծում են գեղեցկի մաքուր իդեալը՝ ապրելու երջանկությունը դարձնելով գոյության դրամա («Բանվորուհին», «Սպասում», «Ընկեցիկը», «Մեռնող բանվոր», «Մեքենաները», «Դադար», «Մայիս մեկ»)։ «Հեթանոս երգեր»-ի գեղագիտական համակարգի հիմքը վսեմի կատեգորիան է՝ հերոսականի, ուժի, գեղեցկի կոնկրետ դրսեւորումներով։ Եթե կլասիցիստներն անտիկ ժամանակներում փնտրում էին քաղաքացիական արիության ու առաքինության օրինակներ, իսկ Լըկոնտ դը Լիլը՝ սոցիալական ներդաշնակության իդեալ, ապա Վարուժանի ստեղծագործության մեջ հեթանոսական կենցաղի դրվագները վերանում են իրենց պատմական ժամանակից, այդ յուրօրինակ գեղարվեստական իրականության մեջ անունն ու տարազը փոխած ապրում է ժամանակակից մարդը։ «Գողգոթայի ծաղիկներ» շարքը ընդհանրության որոշ եզրեր ունի Էմիլ Վերհառնի ստեղծագործության հետ։ Էական տարբերությունն այն է, որ եթե Վերհառնը համանման բանաստեղծություններում հետեւում էր որոշակի սոցիալական ուտոպիայի, ապա Վարուժանի ակնկալած վերածնությունը չէր ենթադրում որեւէ հայտնի սկզբունքով կազմակերպված սոցիալական իրականություն, հակառակ ակնհայտ դեմոկրատական կողմնորոշմանը՝ հայ բանաստեղծի իդեալը կապվում էր գեղեցկի, ներդաշնակի, բնականի թագավորության որքան հրապուրիչ, նույնքան էլ անիրական մի աշխարհի հետ։ «Հացին երգը» Երեք ժողովածուները լույս ընծայելուց հետո Վարուժանը պատրաստվում է հրատարակել «Հացին երգը» բանաստեղծական շարքը, որի վրա սկսել էր աշխատել դեռեւս 1909-1910 թվականներից («Հացին երգը» գարնան դեմ պիտի սկսիմ»)։ 1914 թվականի մարտի 26-ին Պոլսից ընկերոջը՝ Վ. Ահարոնյանին գրում էր. Լիարյուն ու ներդաշնակ կյանքի, ուժեղ, առողջ, բնականորեն անեղծ մարդու իդեալը «Հեթանոս երգեր»-ից տարբեր, բայց էությամբ նույնական մի այլ աշխարհի սկիզբ է դառնում «Հացին երգը» (1921) շարքում, որի հղացման ազդակը Հեսիոդոսի «Աշխատանք եւ օրեր» եւ Վերգիլիոսի «Մշակականք» պոեմներն են։ Սակայն Վարուժանն ստեղծել է ձեւով ու բովանդակությամբ միանգամայն ինքնուրույն երկ։ Նրա նոր գրքի թեման հացի արարման պատմությունն է՝ հողագործի աշխատանքի ոգեշունչ փառաբանությամբ։ Ավելի լայն առումով «Հացին երգը» արտահայտում է մտքի ու մկանի աշխատանքով հայրենի եզերքն արգասավորելու, վերածնության ոգեղեն իդեալները հողեղեն մի սկզբի կապելու գաղափարը։ Մյուս կողմից՝ թեեւ «Հացին երգը» շարքում զգալի է հայ գյուղին բնորոշ կոլորիտը (բառապաշար, պատկերի կառուցման առարկայական ատաղձ եւն), բայց եւ այնպես ներկայացված գյուղաշխարհը չի կարելի կապել որոշակի աշխարհագրական միջավայրի հետ։ Բանաստեղծը թեւակոխում է մի նոր եզերք՝ ընդարձակելով «Հեթանոս երգեր»-ում նվաճված աշխարհի սահմանները, այստեղ էլ քնարական մթնոլորտը շնչում է գեղեցկի ու ներդաշնակի որոնման պաթոսով, պոետիկական կառույցի հիմքը դարձյալ վսեմի կատեգորիան է, մասշտաբներն էպոսային վիթխարիություն ունեն («Մշակները», «Ցան», «Սայլերը»)։ «Հացին երգը» Վարուժանի ստեղծագործության մեջ որքան շարունակություն, նույնքան էլ սկիզբ էր. բանաստեղծը ձգտում էր «Ցեղին սիրտը» եւ «Հեթանոս երգեր» շարքերի դասական արվեստի չափանիշները ձուլել ժողովրդական մտածողության տարերքին («Առաջին ծիլեր», «Ցորյանի ծովեր», «Հասուն արտ», «Հունձք կը ժողվեմ...», «Կամներգ», «Երնում»)։ Այս տեսակետից Վարուժանի վերջին գիրքը եզակի երեւույթ է արեւմտահայ բանաստեղծության մեջ։ Վարուժանը ծրագրել էր նաեւ գրել «Գինիին երգը» եւ մշակել ամբողջ «Սասնա ծռեր» էպոսը, բայց ողբերգական մահն անկատար թողեց այս ծրագրերը։ Վարուժանի ստեղծագործությունները թարգմանվել են ռուսերեն, ֆրանսերեն, անգլերեն, թուրքերեն եւ այլ լեզուներով։ Երկերի մատենագիտություն Սարսուռներ, Վենետիկ, 1906, 44 էջ։ Ցեղին սիրտը։ Բագինին վրայ։ Կրկէսին մէջ, Կ. Պոլիս, 1909, 256 էջ։ Հեթանոս երգեր, Կ. Պոլիս, 1912, 336 էջ։ Հացին երգը, Կ. Պոլիս, 1921, 96 էջ։ Սարսուռներ, Վենետիկ, 1927, 116 էջ։ Հացին երգը, ա. տ. եւ թ., 88 էջ։ Սարսուռներ։ Ցեղին սիրտը, Վենետիկ, 1944, 132 էջ։ Հեթանոս երգեր։ Հացին երգը, Վենետիկ, 1944, 88 էջ։ Երկեր. Սարսուռներ, Ցեղին սիրտը, Հեթանոս երգեր, Հացին երգը, Արձակ էջեր, Թարգմանություններ, Նամակներ, Երեւան, 1946, 480 էջ։ Հացին երգը, Երուսաղէմ, 1950, 76 էջ։ Սարսուռներ, Երուսաղէմ, 1950, 64 էջ։ Հեթանոս երգեր, Երուսաղէմ, 1953, 208 էջ։ Ցեղին սիրտը։ Բագինին վրայ։ Կրկէսին մէջ, Երուսաղէմ, 1953, 228 էջ։ Բանաստեղծություններ, Երեւան, 1955, 448 էջ։ Հացին երգը (բանաստեղծություններ), Երեւան, 1964, 86 էջ։ Նամականի, Երեւան, 1965, 372 էջ։ Երկեր. Սարսուռներ, Ցեղին սիրտը, Հեթանոս երգեր, Հացին երգը, Երեւան, 1969, 356 էջ։ Երկեր, Երուսաղէմ, 1973, 204 էջ։ Հացին երգը, Պէյրութ, 1974, 56 էջ։ Ձոն (բանաստեղծություններ), Երեւան, 1975, 80 էջ։ Վարուժան Դանիել, Սիամանթո, Երկեր. Բանաստեղծություններ եւ պոեմներ, Երեւան, 1979, էջ 209–509: Սարսուռներ։ Ցեղին սիրտը, Վենետիկ, 1981, 132 էջ։ Հեթանոս երգեր։ Հացին երգը, Վենետիկ, 1981, 88 էջ։ Երկեր, հատ. 1. Սարսուռներ, Հացին երգը, Թեհրան, 1983, 80 էջ։ Երկեր, հատ. 2. Ցեղին սիրտը, Թեհրան, 1983, 228 էջ։ Երկեր, հատ. 3. Հեթանոս երգեր, Թեհրան, 1983, 208 էջ։ Երկեր (բանաստեղծություններ, արձակ էջեր), Երեւան, 1984, 576 էջ։ Հացին երգը, Նիւ Ճըրզի, 1984, 80 էջ։ Բանաստեղծական երկեր, Անթիլիաս, 1986, 609 էջ։ Երկերի ժողովածու, հատ. 1. Բանաստեղծություններ, Երեւան, 1986, 596 էջ։ Երկերի ժողովածու, հատ. 2. Բանաստեղծություններ, Պոեմներ, Թարգմանություններ, Երեւան, 1986, 448 էջ։ Երկերի ժողովածու, հատ. 3. Արձակ էջեր, Հոդվածներ եւ ելույթներ, Նամակներ, Երեւան, 1987, 720 էջ։ Հացին երգը, ա. տ. եւ թ., 368 էջ։ Երկերի ժողովածու, Երեւան, 2004, 476 էջ։ Հեթանոս երգեր, Իսթանպուլ, 2006, 204 էջ։ Հացին երգը, Երեւան, 2009, 60 էջ։ Ընտրանի, Երեւան, 2011, 276 էջ։ Հացին երգը, Անթիլիաս, 2011, 78 էջ։ Ստեղծագործությունների ժողովածու, Երեւան, 2012, 300 էջ։ Poemes, Beyrouth, 1972. Ընտրյալ բանաստեղծություններ «Գեղեցկության արձանին » «Հայր, օրհնե՛» «Մեռած Աստվածներուն» «Մոխիրներուն առջեւ» «Ձոն» «Վահագն» «Նավասարդյան» «Անդաստան» Թարգմանություններ Ֆրանսիական պոեզիա.- Երեւան։ Երեւանի համալս. հրատ., 1984.- 480 էջ.- (Ուսանողի գրադարան)։ Աղբյուրներ Ալբերտ Շարուրյան, Դանիել Վարուժան. կյանքի եւ ստեղծագործության տարեգրություն, ՀՀ ԳԱ հրատ., 1984 Խաչատուր Վարդանյան, Դանիել Վարուժանը եւ «գրական հեթանոսությունը», Երեւանի համալսարանի հրատարակչություն, Երեւան 2006 թ. Հայ գրականության դասագիրք 9-րդ դասարանի համար. «Լույս» հրատարակչություն, Երեւան, 1978 թ. Գրականություն Գրական ասուլիսներ, Դ. Վարուժանի «Հեթանոս երգերը», Կ. Պոլիս, 1913։ Էսաճանյան Լ., Դանիէլ Վարուժան, Կ. Պոլիս, 1919։ Հակոբ Սիրունի, Դանիէլ Վարուժան, Պուքրեշ, 1940։ Սարգսյան Գ., Վարուժանի ստեղծագործական կյանքը. Ծ., 1947։ Ճիզմէճեան Դ., Դանիել Վարուժան, Կահիրե, 1955։ Յուշամատեան Դանիէլ Վարուժանի, Փարիզ, 1958։ Հեկտոր Ռշտունի, Դանիել Վարուժան, Ե., 1961։ Հեկտոր Ռշտունի, Հայ դասականների գրադարան, Սիամանթո,Վարուժան,Երկեր,Ե.,1979, Էջ 209-222։ Ղանալանյան Հ., Դանիել Վարուժան, Ե., 1961։ Գոհար Ազնավուրյան, Դանիել վարուժան. Անհայտ էջեր։ «Գարուն», 1967, No 4, էջ 59-60։ Պատրիկ Ա., Դանիէլ Վարուժանն իմ յուշերում, Բեյրութ, 1968։ Մադոյան Գ., Դանիել Վարուժան, Ե., 1976։ Վազգեն Գաբրիելյան, Դանիել Վարուժան, կյանքը եւ գործը, Ե., 1978։ Պարույր Սեւակ, Վարուժանի պոեզիան. Երկ. ժող., հատ. 6, Երեւան, 1976։ Հայկական հարց հանրագիտարան, Երեւան, 1996, էջ 433։ Հայկական համառոտ հանրագիտարան, հատ. 4, Երեւան, 2003։ Հայկական սովետական հանրագիտարան, հատոր 11, Երեւան, 1985, էջ 348-349։ Ով ով է (Հայեր։ Կենսագրական հանրագիտարան), հատ. 2, Երեւան, 2007, էջ 552-553։ Տես նաեւ Դանիել Վարուժանի անվան թիվ 89 հիմնական դպրոց Դանիել Վարուժանի կիսանդրի (Երեւան) Ծանոթագրություններ Արտաքին հղումներ Դանիել Վարուժան Դանիել Վարուժանը դասարան.ամ կայքում Արեւմտահայ բանաստեղծներ Հայոց ցեղասպանության զոհեր Սպանվածներ Հայ կալանավորներ եւ ձերբակալվածներ Հայերն Օսմանյան կայսրությունում 20-րդ դարի հայ գրողներ 20-րդ դարի Օսմանյան կայսրության գրողներ 20-րդ դարի բանաստեղծներ Հայ գրողներ Սուրբ Ղազար կղզու միաբանության շրջանավարտներ Օսմանյան կայսրության անձինք 19-րդ դարի հայ բանաստեղծներ Հայ տղամարդ բանաստեղծներ Հայ տղամարդ գրողներ 20-րդ դարի հայ բանաստեղծներ 20-րդ դարի տղամարդ գրողներ


Նոյեմբերյանում երկինքը պատռվել է. քամին, կարկուտն ու հորդառատ անձրեւը ավերներ են գործում. Նիկոլայ Գրիգորյան (լուսանկարներ) - Shabat.am Գագիկ Ծառուկյանը, շարունակելով տարբեր սոցիալական խմբերի հետ հանդիպումների շարքը, օրերս հանդիպել է երաժիշտ-կատարողների հետ. Իվետա Տոնոյան Նոյեմբերյանում երկինքը պատռվել է. քամին, կարկուտն ու հորդառատ անձրեւը ավերներ են գործում. Նիկոլայ Գրիգորյան (լուսանկարներ) 21 Հուլիս, 2020 23:27 Հեղինակ՝ Նիկոլայ Գրիգորյան ՀՀ Տավուշի մարզպետի խորհրդական Նիկոլայ Գրիգորյանը ֆեյսբուքյան իր էջում լուսանկարներ է հրապարակել, կից գրելով. «Նոյեմբերյանում երկինքը պատռվել է: Միշտ մի աղետ, մի վնաս, պարտադիր է՝ որ գաս անպակաս. Նոյեմբերյանում քամին, կարկուտն ու հորդառատ անձրեւը ավերներ են գործում: Տեղում աշխատում են վնասների գնահատման համայնքային ու մարզային հանձնաժողովները: Առավոտյան նրանք կշարունակեն աշխատանքը»: Գագիկ Ծառուկյանը, շարունակելով տարբեր սոցիալական խմբերի հետ հանդիպումների շարքը, օրերս հան... 03 Օգոստոս, 2020 12:59 ԱԺ պագամավոր Իվետա Տոնոյանը իր ֆեյսբուքյան էջում գրառում է կատարել. Գագիկ Ծառուկյանը, շարունակելով տարբեր սոցիալական խմբերի հետ հանդիպումների շարքը, օրերս հանդիպել է երաժիշտ-կատարողների հետ՝ վերջիննե...


Documents Decrees of the President of RA Ա. ՍՏԵՓԱՆՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԵՆՏՐՈՆԱԿԱՆ ԲԱՆԿԻ ԽՈՐՀՐԴԻ ԱՆԴԱՄ ՆՇԱՆԱԿԵԼՈՒ ՄԱՍԻՆ Ղեկավարվելով 2005 թվականի փոփոխություններով Հայաստանի Հանրապետության Սահմանադրության 55-րդ հոդվածի 5-րդ կետով եւ հիմք ընդունելով «Հայաստանի Հանրապետության կենտրոնական բանկի մասին» Հայաստանի Հանրապետության օրենքի 19-րդ հոդվածի 2-րդ կետը` ո ր ո շ ո ւ մ ե մ. Արթուր ՍՏԵՓԱՆՅԱՆԻՆ նշանակել Հայաստանի Հանրապետության կենտրոնական բանկի խորհրդի անդամ` հինգ տարի ժամկետով: ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2017թ. Սեպտեմբերի 4 Երեւան ՆՀ-626-Ա


source: CulturaX

text: Կրեմլում չգիտեն՝ Ղարաբաղի հարցում ինչ առաջընթացի մասին է խոսել Թրամփը - Պանորամա | Հայաստանի նորություններ Քաղաքական 23:07 23/10/2020 Աշխարհում Կրեմլում դեռ չգիտեն, թե ինչ է նկատի ունեցել ԱՄՆ նախագահ Դոնալդ Թրամփը՝ նշելով Լեռնային Ղարաբաղի հարցում առաջընթացի մասին։ Ռիա նովոստիի հաղորդմամբ, ասել է ՌԴ նախագահի խոսնակ Դմիտրի Պեսկովը։ «Մենք դեռ չգիտենք»,- ասել է Պեսկովը՝ պատասխանելով հարցին, թե արդյո՞ք Կրեմլում համաձայն են նման գնահատականի հետ։ Հիշեցնենք, որ ավելի վաղ ԱՄՆ նախագահն Դ. Թրամփը հայտնել էր Լեռնային Ղարաբաղում մարտական գործողությունների դադարեցման վերաբերյալ «լավ առաջընթացի մասին»։


Լրացուցիչ եւ շարունակական կրթության կենտրոն «Միջազգային Տուրիզմ» Գիտաուսումնական կենտրոն «Միջազգային Լրագրություն» Գիտաուսումնական կենտրոն Ակադեմիական նվաճումների կենտրոն Տեղեկատվության եւ հանրային հաղորդակցման տեխնոլոգիաների ԳՈՒ կենտրոն Եվրախորհրդի լեզվակրթական ծրագրերի իրականացման կենտրոն Անգլերեն հաղորդակցման եւ թարգմանության Արեւելյան լեզուների Եվրոպական լեզուների Ռազմ. ծրագ. եւ հաշվետվություններ Ուսումնական գծով պրոռեկտոր Գիտության/Միջ.կապերի գծով պրոռեկտոր Ուսումնակրթ. ծրագրեր եւ դասընթացների նկարագրեր ԵՊԼՀ Գիտական Պարբերական Գործընկեր համալսարաններ. միջոցառումներ Երիտասարդ գիտնականների խորհուրդ "Պոլիգլոտ" ուսանողական ամսագիր Դուք այստեղ եք` Գլխավոր » Կառուցվածք » Կենտրոններ » Որակի ապահովման կենտրոն Փաստաթղթեր | ՈԱԿ ծառայություններ | Ծրագրային գնահատում | Կրեդիտային համակարգ | Նորություններ Երեւանի պետական լեզվաբանական համալսարանի (այսուհետ՝ ԵրՊԼՀ) Որակի ապահովման կենտրոնը (այսուհետ` կենտրոն) ԵրՊԼՀ ստորաբաժանում է, որը ՀՀ օրենսդրությամբ, ԵրՊԼՀ կանոնադրության շրջանակներում ու սեփական կանոնադրությամբ, ինչպես նաեւ այլ ներքին վարչական որոշումներով նախատեսված դեպքերում իրականացնում է ներքին որակի ապահովման գործառույթներ, ներառյալ հետազոտական գործողություններ`կրթության ու կառավարման բովանդակության, մեթոդների, գնահատման բնագավառում` հանդես գալով ԵրՊԼՀ բարձրագույն կառավարչական մարմնի անունից։ Կենտրոնի առաքելությունն է աջակցել ԵլՊԼՀ-ում որակի մշակույթի արմատավորմանը, որի հենասյուները կանգնած են վստահության հողի վրա։ Այն հույսի ու վստահության հարաբերություն է, այսինքն առաջնորդվում է թափանցիկության սկզբունքով ու պարզ քաղաքականությամբ (կանոններ, ընթացակարգեր ու նորմեր), որոնք խրախուսում են մարդկանց համատեղ աշխատել ու սովորել։ Համալսարանը մի միջավայր է, որտեղ տարբեր խմբեր ու անհատներ մուտք են գործում նոր հորիզոններ փնտրելու՝ անքննելին քննելու ու նորույթներ հայտնագործելու նպատակով։ Այսպիսի պայմաններում մեկի վստահության չափը մյուսի նկատմամբ բախտորոշ է դառնում ԵրՊԼՀ ընդհանուր հաջողության եւ առաքելության իրականացման համար։ Այդպիսով, որակի ապահովման վստահության հենքի վրա կառուցված համակարգը պետք է հիմնված լինի երեք հիմնական սյուների՝ ազնվության, բարի կամքի եւ ձեռնահասության /կոմպետենտության/ վրա։ Կենտրոնի նպատակներն են` Եվրոպական բարձրագույն կրթական տարածքի որակի ապահովման գործընթացների հետ համեմատելի ու համադրելի գործընթացների կիրառման ապահովմանը նպաստելը. ԵրՊԼՀ-ում ինքնաուսուցանվող համակարգի ու համայնքի ձեւավորման ապահովմանն աջակցելը: Կենտրոնի խնդիրներն են` ա) կրթական ծրագրերի եւ որակավորումների որակի ապահովման քաղաքականության ու դրան փոխկապակցված ընթացակարգերի ստեղծման, ամբողջականացման ու շարունակական բարելավման ապահովումը, բ) կրթական ծրագրերի ու որակավորումների պարբերական վերանայման, մշտադիտարկման ու հաստատման հստակ, պարզ ու թափանցիկ մեխանիզմների ստեղծման, ամբողջականացման ու շարունակական կատարելագործման ապահովումը, գ) գնահատման չափանիշների, ընթացակարգերի ու կանոնների ամբողջականացման, նորացման ու շարունակական բարելավմանն աջակցության ապահովումը, դ) պրոֆեսորադասախոսական կազմի որակի ապահովման համակարգի ամբողջականացման ու շարունակական բարելավման ապահովումը, ե) կրթության որակի եւ չափորոշիչների բարելավման, օրինակելի փորձի բացահայտման ու դրա տարածման վերաբերյալ առաջարկությունների տրամադրման ապահովումը, զ) ուսումնառության միջոցների ու ուսանողների աջակցության համակարգի գնահատման մեխանիզմների ամբողջականացման ու շարունակական բարելավման ապահովումը, է) կառավարման տեղեկատվական համակարգի ցուցանիշների աստիճանական մշակման ու ներդրման մեխանիզմների ամբողջականացումն ու շարունակական բարելավման ապահովումը, ը) տեղեկատվության հասանելիության աստիճանի գնահատման համակարգի ամբողջացման ու շարունակական բարելավման ապահովումը, թ) վերոնշյալ բոլոր խնդիրների իրագործման համար հետազոտական աշխատանքների, ախտորոշիչ միջոցառումների կազմակերպման ապահովումը։ Որակի ապահովման կենտրոնը կարեւորում է արտաքին (գործատուների, շրջանավարտների, շահագրգիռ այլ անձանց ու հանրության) եւ ներքին (ուսանողների, դասախոսների, անձնակազմի) շահեկիցների կարծիքը բուհի վերաբերյալ: Որակի ապահովման կենտրոնի ղեկավար՝ Ռոբերտ Խաչատրյան 530272 - 217 quality@brusov.am


text: Հավատն առանց գործերի մեռած է. Ֆրիտյոֆ Նանսեն «Անհրաժեշտ է, որպեսզի դիմացինի նկատմամբ սիրո եւ ազնվության զգացումը համակի մեր մտքերն ու արարքները, եւ միշտ հիշենք, որ սերն ու համբերությունը առաքինությունների անտառի ամենագեղեցիկ ծառերն են: Շատերն են մտորում «կրոն» կամ «հավատ» ու «բարի գործեր» հասկացությունների մասին, բայց քչերն են խորամուխ լինում դրանց էության մեջ եւ գործում ըստ գործադրվող հավատի: Ճշմարտությունն այն է, որ մարդկությանը [...] Այս դեպքը տեղի է ունեցել Օշական գյուղի բնակիչներ Խաչիկ եւ Զեյթուն Բրոյանների ընտանիքում: Նրանք ազգությամբ եզդի են եւ արդեն երկար տարիներ բնակություն են հաստատել այստեղ,-գրում է crossnews.am-ը: Ինչպես հայտնի է, եզդիները սերում են քուրդ ժողովրդից, սակայն կրոնական պաշտամունքի համակարգում ակնհայտ տարբերություններ ունեն: Եզդիները երկրպագում են Արեգակին: Ըստ նրանց դավանաբանության՝ գոյություն ունի պաշտամունքի մի քանի առարկա: Բացի [...] Սպանված ու վերածնված խաչքարերի պատմությունը/վիդեո/ Այսօր, մայրաքաղաքի Գլխավոր պողոտայի Նալբանդյան-Հանրապետություն փողոցների միջնամասի այգում բացվեց «Մշակութային եղեռն-խաչքարերի խորհուրդը» բացօթյա ցուցահանդեսը: Ցուցահանդեսի շրջանակներում նախատեսվում է ներկայացնել կորուսյալ, ոչնչացված 13 խաչքարերի կրկնօրինակները, որոնք վերարտադրել է ժամանակակից խաչքարագործ Արտակ Համբարձումյանը: «Բացի տարածքային եւ ֆիզիկական կորստից հայ ժողովուրդը ունեցավ նաեւ շատ լայն ժառանգության, գույքի կորուստ եւ նաեւ 170 հազար ոչնչացված հուշարձանները, խաչքարերը, զարդարվեստի խոշորագույն նմուշները [...]


text: Արմեն Թավադյանի գործով վերաքննիչ նիստը. ուղիղ 11:46 - 20/հունվարի/2020 Տեղի է ունենում վերաքննիչ դատարանի նիստ, որում քննվում է 5-րդ ալիք հեռուստատեսության սեփականատեր Արմեն Թավադյանի փաստաբանի բողոքը։


source: wikipedia

text: Դեպքեր Փետրվարի 4 - Փետրվարի 15 - Ամերիկյան Լեյք Փլեսիդ քաղաքում անցկացվեցին երրորդ Ձմեռային Օլիմպիական խաղերը Ծնունդներ Հունվարի 29 - Հրաչյա Անդրեասյան, ռազմական գործիչ։ ՀՀ բանակի գեներալ-լեյտենանտ Փետրվարի 18 - Վիլեն Ասլանյան, ֆիզիկոս։ ֆիզմաթ գիտությունների դոկտոր (1973), պրոֆեսոր՝ (1975) Փետրվար 24 - Միշել Լեգրան, ազգությամբ հայ ֆրանսիական կոմպոզիտոր, դաշնակահար, դիրիժոր, երգիչ Մարտի 7 - Կարապետ Եղիազարյան, հայ նկարիչ, գոբելենագործ, ՀՀ վաստակավոր նկարիչ (1983) Մարտի 8 - Մեդեա Աբրահամյան, թավջութակահարուհի Մարտ 24 - Վլադիմիր Ենգիբարյան, աշխարհահռչակ բռնցքամարտիկ, Եվրոպայի աշխարհի եւ օլիմպիական խաղերի չեմպիոն, միջազգային կարգի մրցավար Ապրիլի 1 - Ժորժ Կառվարենց, կոմպոզիտոր, կինոկոմպոզիտոր Ապրիլի 4 - Անդրեյ Տարկովսկի, ՌԽՖՍՀ ժողովրդական արտիստ, ռեժիսոր, սցենարիստ Ապրիլի 19 - Ֆեռնանդո Բոտերո, կոլումբիացի նկարիչ եւ քանդակագործ Մայիսի 23 - Գեւորգ Աճեմյան, հայ գրող, հրապարակախոս, Հայաստանի ազատագրության հայ գաղտնի բանակի հիմնադիր (վ. 1998) Հունիսի 6 - Դեւիդ Սկոտ, ամերիկացի տիեզերագնաց-օդաչու, ռազմաօդային ուժերի գնդապետ Հուլիսի 16 - Վիլեն Նիկողոսյան, մանրէաբան։ Կենսաբանական գիտությունների դոկտոր (1998), ՀՀ ԳԱԱ թղթակից անդամ Հունիսի 19- Սուրեն Գյանջումյան, պարուսույց, ՀՀ մշակույթի վաստակ. գործիչ, Երեւանի պատվավոր քաղաքացի, ՀՀ ժողովրդական արտիստ։ Մահացել է՝ 2019 թվականին։ Օգոստոսի 9 - Վարդգես Պետրոսյան-հայ գրող Նոյեմբեր 29 - Ժակ Շիրակ, Ֆրանսիայի նախագահ Ապրիլի 17 - Կարեն Դեմիրճյան, հայ քաղաքական եւ պետական գործիչ (վ. 1999) Ժորժ Կառավարենց-Հունահայ կոմպոզիտոր (վ.1993) Դեկտեմբերի 11 - Արման Քուչուկյան, ՀԽՍՀ եւ ՀՀ գիտության գործիչ, ՀՀ ԳԱԱ ակադեմիկոս (1996)։ Մահեր Փետրվարի 28 - Գիյոմ Բիգուրդան, , ֆրանսիացի աստղագետ, գիտության պատմաբան եւ օդերեւութաբան Մայիսի 11 - Ֆելիքս Բոա, իսպանացի ճանապարհային ինժեներ Հուլիսի 6 - Քենեթ Գրեհեմ, բրիտանացի արձակագիր, որին համաշխարհային հռչակ է բերել «Քամին ուռիների մեջ» գիրքը Ալեքսանդր Ստոպանի, խորհրդային կուսակցական եւ պետական գործիչ Հունիս 10 - Սիրանույշ (Մերոպե Գանթարճյան), դերասանուհի, հայ բեմի տաղանդավոր դեմքերից եւ հայ թատերական մշակույթի գագաթներից մեկը (ծ. 1857) Հոկտեմբերի 3 - Մաքսիմելիան Ֆրանց Յոզեֆ Կորնելիուս Վոլֆ, գերմանացի աստղագետ, աստղալուսանկարչության առաջին օգտագործողը Նոյեմբերի 14 - Լեո (Առաքել Գրիգորի Բաբախանյան), հայ նշանավոր պատմաբան, հասարակական գործիչ, հրապարակախոս եւ գրող (ծ. 1860) 1932 Տարեթվեր


15:49 Ինչո՞ւ են ոստիկանությանն անլուրջ վերաբերվում. լրագրողը՝ ոստիկանապետին 15:48 2019 թվականին ՀՀ ԱԱԾ-ի կարիքների համար 34.1 մլրդ դրամ է հատկացվել. ՀՀ ֆիննախ 15:48 Հարսանիքը եղել է բաց տարածքում, հինգ հոգանոց սեղանների շուրջ. Փաշինյանի հրապարակած տեսանյութի հետքերով 15:47 Իլոն Մասկը հայտարարել է, որ ժամանակն է կիսել Amazon-ը 15:44 Փրկարարները դուրս են բերել Փամբակ գետն ընկած 60–ամյա կնոջը. նրա առողջական վիճակը բավարար է 15:42 Մեր նման երկրի համար մեկ շաբաթով լոքդաունը արժենում է ՀՆԱ-ի մոտ 1,3-1,5 տոկոսը. Արտակ Մանուկյան 15:41 Եղել են որոշ դրվագներ, որ հերքվել են. Տիգրան Կարապետյանը՝ Ապրիլյան պատերազմի միֆերի մասին 15:38 Գագիկ Շամշյանն ապաքինվել է կորոնավիրուսից. թեստի արդյունքը բացասական է 15:32 ՀՀ Պետական անվտանգության գլխավոր վարչությունում կրճատումներ են իրականացվում. ՀՀ ոստիկանապետ 15:30 2019 թվականին ՀՀ ոստիկանության կարիքների համար 68.7 մլրդ դրամ է հատկացվել. ՀՀ ֆիննախ 15:28 Այս կառավարությունը պետությունը փռեց ասֆալտին. ՀՅԴ Բյուրոյի անդամ 15:22 Տեսանկարելիս ու լուսանկարելիս պետք է մարդկանց տեղեկացնել այդ մասին. Շուշան Դոյդոյան 15:20 2019 թվականին ՀՀ ԱԻՆ-ի կարիքների համար 15.1 մլրդ դրամ է հատկացվել. ՀՀ ֆիննախ 15:19 Եթե դեմքը կա, դա անձնական տվյալների հրապարակում չէ, եթե քաղաքացիները բողոքում են, ապա թող դիմակ կրեն. Արմեն Խաչատրյան 15:18 Բելառուսը պատասխանել է «Գազպրոմ»-ին 15:17 Ոստիկանությունը հենց այն մարմինն է, որ ունի իրավաչափ ուժ կիրառելու իրավասություն. «Իմ քայլի» պատգամավոր 15:17 Նիկոլ Փաշինյանը կրկին մետրոյից լուսանկար է հրապարակել այս անգամ՝ անչափահասի 15:12 Պարետատան կողմից իրականացվող կոշտ մեթոդները՝ օրենքով չարգելված մեթոդներով՝ իրավաչափ են. փաստաբանական գրասենյակ 15:10 Լուսանկարների հրապարակման մեջ անձնական տվյալների խախտումներ չկան. Գայանե Աբրահամյան 15:06 Հեղափոխությունից հետո բավական ցցուն փոփոխություններ են տեղի ունեցել հարկերի հավաքագրման առումով. Արտակ Մանուկյան 15:03 Ընթանում է «բնապահպաններն ընդդեմ Տիգրան Ավինյանի» գործով դատական նիստը 11:27 «ԱԱԾ աշխատակիցների» հարսանեկան անակնկալ պարը վարչապետի ֆեյսբուքյան էջում 11:26 Տարբեր հաշվարկներով Հայաստանում հսկայական ստվերային տնտեսություն գոյություն ունի. Փաշինյան 11:19 Ֆիջին իրեն հռչակել է զերծ COVID-19-ից 11:14 Վրաստանում վերջին 24 ժամվա ընթացքում կորոնավիրուսով վարակման ընդամենը չորս նոր դեպք է գրանցվել 11:13 2019-ին գնաճը 0.7 տոկոս է կազմել. ՀՀ փոխվարչապետ 11:06 Կորոնավիրուսից մահացածներից ամենաերիտասարդը 33-ամյա կին է, ամենատարեցը՝ 78-ամյա տղամարդ ՀՀ վարչապետ Նիկոլ Փաշինյանն այցելել է Արարատի մարզ՝ ծանոթանալու գյուղատնտեսական աշխատանքներին: Նրան ուղեկցում են էկոնոմիկայի նախարար Տիգրան Խաչատրյանը, Տարածքային կառավարման եւ ենթակառուցվածքների նախարար Սուրեն Պապիկյանը, Արարատի մարզպետ Գարիկ Սարգսյանը: «Այցելել եմ Արարատի մարզ։ Կլինեմ մի քանի համայքներում՝ ծանոթանալու գյուղատնտեսական աշխատանքների ընթացքին։ Ազատավան համայնք՝ ինտենսիվ այգիներ»,-գրել է նա Facebook-ի իր էջում եւ լայվ մտել այնտեղից:


text: Ռոբերտ Քոչարյանի անունից ծաղկեպսակ է դրվել Ծիծեռնակաբերդում - Լուրեր Հայաստանից 24.04.2019 ● 12:35 Առավոտյան շուտ, երբ այցելեցինք Ծիծեռնակաբերդ, նկատեցինք, որ ՀՀ երկրորդ նախագահ Ռոբերտ Քոչարյանի անունից ծաղկեպսակ է տեղադրվել հուշահամալիրիում՝ Հայոց ցեղասպանության զոհերի հիշատակին։ Երկրորդ նախագահի գրասենյակից տեղեկացրեցին, որ Ռոբերտ Քոչարյանը ինչպես պաշտոնավարման տարիներին, այնպես էլ պաշտոնաթողությունից հետո ամեն տարի այս օրը անձամբ եւ ընտանիքի անդամների հետ այցելել է Ծիծեռնակաբերդ, իսկ երկրում չլինելու դեպքում իր անունից ծաղկեպսակ է դրվել անմեղ զոհերի հիշատակին։


30 Հունվար, 2018 8:55 Կարապետյանների կոնգլոմերատը խիստ անակնկալի է եկել. «նյու-լեվել» ֆորմատով խաղացող է մտնում դաշտ. «Իրատես» «Իրատես» թերթը գրում է. «Ասում են, թե Կարապետյանների կոնգլոմերատը խիստ անակնկալի է եկել Արմեն Սարգսյանի նախագահացման գործընթացից. դեռ Ծառուկյանի «հարված-հակահարված» կոնֆիգուրացիան չհաղթահարած, սպիտակ ձեռնոցներով, բարձր իմիջով, միջազգային ճանաչմամբ, «նյու-լեվել» ֆորմատով խաղացող է մտնում դաշտ, որը նոր կանոններ կբերի իր հետ: Կարապետյաններին մոտ կանգնածները «մխիթարել» են նրանց, ասելով, որ նախ` նոր խաղացողը չկա «Ֆորբսում», իրենք կան, եւ ապա` նա իրավաբանորեն ամրագրված որեւէ ֆունկցիա, առաջնային մանդատ չունի երկրում, բուտաֆորիա է ընդամենը, իսկ ամբողջ տնտեսա-ֆինանսական համակարգ-կապերի պատասխանատուներն իրենք են: Եվ հետո, ասում են, վարչապետի դավոսյան այցն էլ իր հերթին ապացուցեց` «who is who»:


Հասմիկ Դիլանյան «Ռադիոլուր» http://www.armradio.am/hy/wp-content/uploads/2013/06/220613nistrat.mp3 «Հայ կանայք հանուն շրջակա միջավայրի» ՀԿ նախագահ Լիլիկ Սիմոնյանը անհանգստացած...


2416-Ա 11.07.2019թ. ԵՐԵՎԱՆ ՔԱՂԱՔԻ 33-ՐԴ ԹԱՂԱՄԱՍՈՒՄ ԳՏՆՎՈՂ ՀՈՂԱՄԱՍԵՐՆ Վարչական ակտի ընդունման համար հիմք է հանդիսացել <<Վան Քոնսթրաքշն>> ՍՊԸ-ի լ/ա Դավիթ Ավետիսյանի գրությունը՝ Երեւան քաղաքի 33-րդ թաղամասում գտնվող հողամասերն ընկերությանն օտարելու մասին: Հարցի քննարկման համար հիմք է հանդիսացել Հայաստանի Հանրապետության կառավարության 2018 թվականի մարտի 22-ի հ.332-Ն որոշումը, համաձայն որի Երեւան քաղաքի 33-րդ թաղամասում գտնվող բացառիկ գերակա հանրային շահ ճանաչված հողամասերի ձեռքբերող է ճանաչվել նաեւ <<Վան Քոնսթրաքշն>> ՍՊԸ-ն։ Տարածքի տեղազննումից եւ տեղագրական հանույթի ճշգրտումից պարզվել է, որ Հայաստանի Հանրապետությանը պատկանող հողամասի փաստացի մակերեսը կազմում է 21.95քմ /18.05քմ+3.9քմ/, որը գտնվում է Երեւան քաղաքի հողերի տարածագնահատման 2-րդ գոտում եւ ընդգրկված չէ հողային օրենսգրքի 60-րդ հոդվածի սահմանափակումների ցանկում: Հայաստանի Հանրապետության կառավարության 2009 թվականի դեկտեմբերի 24-ի հ.1517-Ն որոշմամբ` քննարկվող հողամասերը Երեւան համայնքին չեն փոխանցվել: Հայաստանի Հանրապետության կառավարության 2005 թվականի դեկտեմբերի 15-ի հ.2330-Ն որոշմամբ հաստատված գլխավոր հատակագծի համաձայն` հողամասերը գտնվում են բնակավայրերի նպատակային նշանակության /կատեգորիա/ խառը կառուցապատման գոտում, որն իր մեջ ներառում է եւ բնակելի եւ հասարակական կառուցապատում` ընդհանուր օգտագործման տարածքների հավասարաչափ համադրությամբ: Ղեկավարվելով <<Երեւան քաղաքում տեղական ինքնակառավարման մասին>> օրենքի 49-րդ հոդվածով, «Վարչարարության հիմունքների եւ վարչական վարույթի մասին» օրենքի 3-րդ, 53-րդ, 59-րդ եւ 60-րդ հոդվածներով, հողային օրենսգրքի 61-րդ հոդվածի 1-ին մասով, 66-րդ հոդվածի 1-ին մասի 11-րդ կետով, 59-րդ հոդվածով, Հայաստանի Հանրապետության կառավարության 2005 թվականի դեկտեմբերի 29-ի հ.2387-Ն, 2018 թվականի մարտի 22-ի հ.332-Ն, 2018 թվականի փետրվարի 8-ի հ.99-Ա որոշումներով, հաշվի առնելով Երեւանի քաղաքապետի եւ ընկերության միջեւ 2018 թվականի մարտի 19-ին կնքված պայմանագրի 5.6-րդ կետը, Երեւանի քաղաքապետարանի աշխատակազմի ճարտարապետության եւ քաղաքաշինության վարչության 03.05.2019թ. հ.18-06/434 եւ 20.05.2019թ. հ.18-06/496 եզրակացությունները. 1. Սահմանել, որ Երեւան քաղաքի 33-րդ թաղամասում գտնվող հողամասի մակերեսը կազմում է 21.95քմ /18.05քմ+3.9քմ/: 2. Հողամասերի սահմանները որոշվում են 18.05քմ եւ 3.9քմ մակերեսների համար սահմանված կարգով հաստատված հատակագծերով: 3. Երեւան քաղաքի 33-րդ թաղամասում գտնվող՝ 18.05քմ եւ 3.9քմ մակերեսներով հողամասերին տրամադրել համապատասխանաբար՝ «Հանրապետության փողոց, նրբանցք, հ.13/8» եւ «Հանրապետության փողոց, նրբանցք, հ.13/9» հասցեները: 4. Հայաստանի Հանրապետության կառավարության 2005 թվականի դեկտեմբերի 15-ի հ.2330-Ն որոշմամբ հաստատված գլխավոր հատակագծի համաձայն՝ Երեւան քաղաքի 33-րդ թաղամասում գտնվող` 18.05քմ եւ 3.9քմ մակերեսներով հողամասերի նպատակային /կատեգորիան/ նշանակությունը սահմանել բնակավայրերի, իսկ գործառնական նշանակությունը՝ Հայաստանի Հանրապետության կառավարության 2011 թվականի դեկտեմբերի 29-ի հ.1920-Ն որոշմամբ հաստատված կարգի 24-րդ կետի 3-րդ ենթակետի համաձայն /օգտագործման նպատակը/՝ բնակելի կառուցապատման։ 5. Սույն որոշման 1-ին կետում նշված հողամասերի նկատմամբ Հայաստանի Հանրապետության անվամբ պետական գրանցում կատարելուց հետո, Երեւան քաղաքի 33-րդ թաղամասում գտնվող՝ 21.95քմ /18.05քմ եւ 3.9քմ/ մակերեսներով հողամասերն ուղղակի վաճառքի միջոցով օտարել (վաճառել) <<Վան Քոնսթրաքշն>> ՍՊԸ-ին` տարածագնահատման 2-րդ գոտու կադաստրային արժեքով, որը կազմում է /703950 ՀՀ դրամ+152100 ՀՀ դրամ/ ընդհանուր` 856050 (ութ հարյուր հիսունվեց հազար հիսուն) ՀՀ դրամ եւ փոխանցել 900005290417 հաշվեհամարին (հողի օտարումից եկամուտներ): 6. Լիազորել Երեւանի քաղաքապետարանի աշխատակազմի անշարժ գույքի կառավարման վարչության պետ Արսեն Ամյանին` Երեւանի քաղաքապետի անունից, <<Վան Քոնսթրաքշն>> ՍՊԸ-ի հետ կնքել հողամասի առուվաճառքի պայմանագիր: 7. Սահմանել, որ սույն որոշման ընդունումից հետո, հողամասը ձեռք բերողի կողմից 15-օրյա ժամկետում հողամասի կադաստրային արժեքը չվճարելու դեպքում՝ որոշումը համարվում է ուժը կորցրած։ 8. Հանձնարարել Երեւանի քաղաքապետարանի աշխատակազմի անշարժ գույքի կառավարման վարչության պետին` սույն որոշման հիման վրա տրամադրված անշարժ գույքի հասցեի վերաբերյալ տեղեկատվությունը 3 աշխատանքային օրվա ընթացքում առաքել անշարժ գույքի պետական ռեգիստրի Երեւանի տարածքային ու ՀՀ ոստիկանության Երեւան քաղաքի համապատասխան ստորաբաժանմանը եւ բաժնին, Կենտրոն վարչական շրջանի ղեկավարին: 9. Ընդունել ի գիտություն, որ առուվաճառքի պայմանագրից ծագող իրավունքը ենթակա է պետական գրանցման անշարժ գույքի պետական ռեգիստրի համապատասխան ստորաբաժանումում:


Նախընտրական քարոզարշավը կսկսվի մարտի 5-ին — Երկիր Մեդիա Մարզական ՀամաՀ.Մ.Ը.Մ.ական խաղերը մարզիկներին կրկին հայրենիք են բերել Հասարակական Ռուսաստանում դատապարտված Հրաչյա Հարությունյանը տեղափոխվել է Հայաստան Տնտեսական Հայաստանում կկառուցվի եւս 7 արեւային էներգիայի կայան Լուրեր, հոդվածներ Նախընտրական քարոզարշավը կսկսվի մարտի 5-ին ԿԸՀ-ն հրապարակել է նաեւ լիազոր մարմնից ստացված տվյալները՝ ընտրողների թվի վերաբերյալ, ըստ ընտրական տարածքների: Yerkir Media ԲաժինՔաղաքական 15:53 - 09.01.2017 780 Դիտում Ապրիլի 2-ին կայանալիք խորհրդարանական ընտրություններին մասնակցելու համար կուսակցություններն ու դաշինքները գրանցման փաստաթղթերը Կենտրոնական ընտրական հանձնաժողով պետք է ներկայացնեն փետրվարի 6-ից 16-ը, մինչեւ ժամը 18-ը: Գրանցման գործընթացը կավարտվի փետրվարի 26-ին: Հանձնաժողովի սահմանած ընտրական միջոցառումների ժամանակացույցի համաձայն, նախընտրական քարոզարշավը կսկսվի մարտի 5-ին եւ կավարտվի մարտի 31-ին, կեսգիշերին: ԿԸՀ-ն հրապարակել է նաեւ լիազոր մարմնից ստացված տվյալները՝ ընտրողների թվի վերաբերյալ, ըստ ընտրական տարածքների: 13 ընտրատարածքների ընտրողների ընդհանուր թիվը 2 միլիոն 564 հազար 334 է: Մարիամ Բարսեղյանը TagsԿԸՀնախընտրականքարոզարշավ Նախորդ Հոդվածը Հայաստանում եղանակը չի փոխվի - Янв 9, 2017 Հաջորդ հոդվածը Ասադը պատրաստակամություն է հայտնել բանակցել Աստանայում - Янв 9, 2017 Չեղարկել պատասխանել Name * 14:35 ՄԻՊ-ի ներկայացուցիչները նորմալ են գնահատում Հրաչյա Հարությունյանի պահման պայմանները 14:16 Սերժ Սարգսյան. Ուզում եմ, որպեսզի բոլորդ նայեք այս երեխաների աչքերին.... 13:51 Պաղեստինը խզում է հարաբերությունները Իսրայելի հետ 13:48 «Ֆիրդուս» տոնավաճառի առեւտրականները դարձյալ բացում են տաղավարները 13:31 «Ինտերպոլ»-ը կազմել է 173 հավանական ահաբեկիչների ցուցակ 13:16 Միհրան Հարությունյանի վիրահատությունը հաջող է անցել 12:46 Հ.Մ.Ը.Մ. մարզախաղերի մասնակիցներն այցելել են Ծիծեռնակաբերդ 12:41 Բաչատա, սալսա, կիզոմբա... Բաց դաս՝ Երեւանում 12:27 Ադրբեջանը վեց ամսում հրադադարը խախտել է շուրջ 9000 անգամ 12:26 Էդուարդ Շարմազանով. Միշտ հուզվում եմ, ինչպես առաջին անգամ Բոլոր նորությունները Ամենաընթերցվածները Քաղաքական 11:29 - 13.07.2017 Աշոտ Սիմոնյանը նշանակվեց Արագածոտնի մարզպետի պաշտոնում Մշակութային 21:41 - 13.07.2017 «Ես գոյություն ունեմ». Թուրքիայում մեծացած դերասանուհին եկել է իր պատմության հետքերով Դեսից-դենից 16:13 - 07.07.2017 Իսպանիայում ցլերի վազքի ժամանակ երեք մարդ է պոզահարվել Սփյուռք 17:50 - 14.07.2017 Հայերը տապալեցին ադրբեջանական ցույցը Պրահայում Պատահարներ 16:41 - 08.07.2017 Գտել են սարերում մոլորված քաղաքացուն Քաղաքական Ընտրություններին մասնակցելու հայտ է ներկայացրել 9 քաղաքական ուժ Նախընտրական քարոզարշավը կմեկնարկի մարտի 5-ին: Քաղաքական Ամփոփվել է 2005 ընտրատեղամասերից ստացված արդյունքները ԱԺ ընտրություններին մասնակցած քաղաքական ուժերը ստացել են ընտրողների հետեւյալ քանակի քվեներ. Հասարակական ԿԸՀ-ն ԱԺ ընտրություններին ընդառաջ հրապարակել է ազգային փոքրամասնությունների թիվը ՀՀ ԱԺ 2017 թվականի ապրիլի 2-ին կայանալիք հերթական ընտրություններին նախորդող վերջին մարդահամարն անցկացվել Լուրեր, հոդվածներ


Իտալիայում թենիսիստուհիները խաղ են անցկացրել հարեւան տանիքների վրա - VNews Երկուշաբթի, 20 Ապրիլի, 2020 | Լրահոս + » Իտալիայում թենիսիստուհիները խաղ են անցկացրել հարեւան տանիքների վրա Իտալական Ֆինալե Լիգուր քաղաքում թենիսիստուհիները, որոնք կորոնավիրուսային համավարակի պատճառով ինքնամեկուսացված են, խաղ են անցկացրել հարեւան տների տանիքներում: Թենիսի քաղաքային ակումբը հրապարակել է նրանց «կարանտինային» մրցաշարի տեսանյութը: Թենիսիստուհիները Վիտտորիա Օլիվերեն եւ Կարոլա Պեսինան են, համապատասխանաբար նրանք 13 եւ 11 տարեկան են: Այժմ Tennisclub Finale թենիսի ակումբը, որի անդամ են նրանք, կարանտինացված է, ուստի աղջիկները որոշել են թենիս խաղալ իրենց տների տանիքներում: Ըստ նրանց՝ իրենք չէին սպասում, որ տեսանյութը վիրուսային կդառնա եւ սոցիալական ցանցերում միլիոնավոր դիտումներ կստանա, բայց սա դարձել է դրական գովազդ սպորտի եւ թենիսի համար: Տեսահոլովակը Twiiter-ում տարածել է ամերիկացի հայտնի թենիսիստուհի Թրեյսի Օսթինը #TennisAtHome հեշթեգով, որը սոցիալական ցանցի օգտատերերն օգտագործում են տեսանյութեր վերբեռնելով, երբ թենիս են խաղում ինքնամեկուսացման պայմաններում:


text: Դեպքեր Հունվար Հունվարի 1 Չեխոսլովակիան կիսվեց՝ Չեխիայի եւ Սլովակիայի։ Եվրոպական տնտեսական համագործակցությունը բացեց առեւտրային պատնեշները եւ ստեղծեց Եվրոպական միասնական շուկա։ Եվրոպայում սկսվեց հեռարձակվել Եվրոնյուզ բազմալեզու հեռուստաալիքը։ Հունվարի 2 – Շրի Լանկայի քաղաքացիական պատերազմ. Շրի Լանկայի նավատորմը սպանեց 35-100 քաղաքացի Ջաֆնայում։ Հունվարի 3 – Մոսկվայում նախագահներ Ջորջ Հ. Ու. Բուշը (ԱՄՆ) եւ Բորիս Ելցինը (Ռուսաստան) ստորագրեցին Երկրորդ մարտավարական սպառազինության կրճատման պայմանագիրը։ Հունվարի 5 Վաշինգտոն նահանգում մահապատժի ենթարկվեց Վեստլի Ալան Դոդը կախաղանի օգնությամբ (այն առաջին դատական կախաղանն էր Ամերիկայում 1965 թվականից հետո)։ 7,4 միլիոն դոլար գողացվեց Brink's-ի զրահապատ ինկասացիայի մեքենայից Նյու Յորքի Ռոչեսթեր թաղամասում, որը ԱՄՆ պատմության մեջ 5-րդ խոշորագույն գողությունն էր։ Ձերբակալված չորս անձինք Իռլանդիայի ժամանակավոր հանրապետական բանակի սպաներ էին։ Հունվարի 6 – Դուգլաս Հուրդը դարձավ առաջին բրիտանացի պաշտոնյան, որը ժամանեց Արգենտինա Ֆոլկլանդյան պատերազմից հետո։ Հունվարի 6 –20 – Մումբայում տեղի ունեցավ Բոմբեյի ապստամբությունը։ Հունվարի 7 – Հիմնադրվեց Գանայի չորրորդ հանրապետությունը, որի նախագահ դարձավ Ջերրի Ռովլինգսը։ Հունվարի 13 – Քիմիական զենքի արգելման կոնվեցիան ստորագերվեց։ Հունվարի 20 - Բիլ Քլինթոնը ստանձնեց իր պաշտոնը որպես ԱՄՆ նախագահ։ Ստեղծվեցին Հայաստանի Սահմանապահ զորքերը Ծնունդներ Հունվարի 2 - Բրայսոն Թիլեր, Երգիչ, երգերի հեղինակ, ռեփեր Հունվարի 7 - Յան Օբլակ, սլովենացի ֆուտբոլիստ, դարպասապահ Հունվարի 27 - Յայա Սանոգո, Ֆրանսիացի ֆուտբոլիստ, հարձակվող Փետրվարի 16 - Լուկաս Սիլվա, բրազիլացի ֆուտբոլիստ, կիսապաշտպան մարտի 9-ՄԻն Յունգի,հարավկորեացի ռեփեր,BTS բոյզբենդի անդամ Մարտի 11 - Էնթոնի Դեյվիս, ամերիկացի բասկետբոլիստ, օլիմպիական խաղերի ոսկե մեդալակիր Մարտի 15 - Պոլ Պոգբա, ֆրանսիացի ֆուտբոլիստ, Կիսապաշտպան Մայիսի 8 - Դավիթ Մարիկյան, հայ ֆուտբոլիստ Հունիսի 4 - Խուան Իտուրբե, արգենտինացի ֆուտբոլիստ, հարձակվող Օգոստոսի 15 - Ալեքս Օքսլեյդ-Չեմբերլեն, անգլիացի ֆուտբոլիստ է, ով խաղում է Արսենալ ակումբում եւ Անգլիայի ազգային հավաքականում որպես կիսապաշտպան Սեպտեմբերի 1 - Ֆեդերիկո Բարբա, իտալացի ֆուտբոլիստ Սեպտեմբերի 19 - Սամվել Տեր-Սահակյան, հայ շախմատիստ, հայկական շախմատի պատմության մեջ ամենակրտսեր տարիքում (14 տարեկան եւ 7 ամսական) գրոսմայստեր դարձած շախմատիստը Հոկտեմբերի 1 - Նիկոլաս Լոպես, ուրուգվայցի ֆուտբոլիստ, հարձակվող Դեկտեմբերի 8 - Աննասոֆիա Ռոբ, ամերիկացի դերասանուհի Պոլ Պոգբա, ֆրանսիացի ֆուտբոլիստ, կիսապաշտպան Մահեր Հունվարի 5 - Մարիամ Պետրոսյան, հայ նկարչուհի Հունվարի 20 - Օդրի Հեփբերն, բրիտանացի եւ ամերիկացի դերասանուհի, պարուհի, ֆոտոմոդել, նորաձեւության աստղ եւ հումանիստ (ծնվ.1929)։ Մարտի 13 - Սասուն Գրիգորյան, հայ ճարտարապետ Մարտի 19 - Ժորժ Կառվարենց, կոմպոզիտոր, կինոկոմպոզիտոր Ապրիլի 5 - Սեպուհ Թումյան, հայ բժիշկ, վնասվածքաբան-օրթոպեդ։ Մայիսի 23 - Լուիջի Բրունելլա, իտալացի ֆուտբոլիստ, կիսապաշտպան եւ գլխավոր մարզիչ Հունիս 12 - Մոնթե Մելքոնյան, հրամանատար (ծ. 1957) Հուլիսի 10 - Դմիտրի Նալբանդյան, հայ նկարիչ, ՀՀ (1965), ՌԴ (1969) ժողովրդական նկարիչ։ Հուլիս 17 - Համո Սահյան, հայ բանաստեղծ (ծ. 1914) Սեպտեմբերի 25 - Մանիլո Սկոպինյո, իտալացի ֆուտբոլիստ, պաշտպան եւ գլխավոր մարզիչ Նոյեմբերի 26 - Գուիդո Մազետտի, իտալացի ֆուտբոլիստ, դարպասպահ եւ գլխավոր մարզիչ Դեկտեմբերի 7 - Վոլֆգանգ Պաուլ, գերմանացի ֆիզիկոս Դեկտեմբեր 29 - Մհեր Մկրտչյան, հայ դերասան (ծ. 1930) 1993 Տարեթվեր


Բալթիկ ծովում ռուսական ուղղաթիռ է ընկել. կան զոհեր - yerkir.am 21 Սեպտեմբերի 2019, 12:38Անյագ կարօտով համբուրում եմ բոլորիդ եւ ցանկանում յաջողութիւն ձեր գործին, ոյժ ձեր բազուկներին. Արամ Արամեան 21 Սեպտեմբերի 2019, 11:21Անկախ Հայրենիքը պարտականություն է, մենք պարտավոր ենք հասկանալ՝ անկախության պաշտպանության պատերազմում տարած հաղթանակը կասկածի տակ դնելը թշնամու կրակոցից վտանգավոր է. Սերժ Սարգսյան Անյագ կարօտով համբուրում եմ բոլորիդ եւ ցանկանում յաջողութիւն ձեր գործին, ոյժ ձեր բազուկներին. Արամ Արամեան : Անցնող շաբաթ Ադրբեջանի հետ շփման գծում հայ դիրքապահների ուղղությամբ արձակել է շուրջ 1000 կրակոց: Կիոտոյի տաճարներն ու Օսակայի ծովերը տեսնելու մեր մեծ հավատամքը. խմբագրական: Անկախ Հայրենիքը պարտականություն է, մենք պարտավոր ենք հասկանալ՝ անկախության պաշտպանության պատերազմում տարած հաղթանակը կասկածի տակ դնելը թշնամու կրակոցից վտանգավոր է. Սերժ Սարգսյան: Անկախ Հայաստանը 28 տարեկան է. ուղիղ : 1991-ի սեպտեմբերի 21-ը հայ ժողովրդի համար դարձավ նոր ճանապարհի սկիզբ. Բակո Սահակյանը Անկախության տոնի առթիվ շնորհավորել է Նիկոլ Փաշինյանին: ՀՀ-ում զորավարժություններին զուգահեռ Արցախում զորախաղեր են անցկացվելու ՏԻ մարմինների ներգրավմամբ: Դատարանը թույլ տվեց Սեյրան Օհանյանին՝ մեկնել Գերմանիա: Ռուսաստանը մտադիր է վաղաժամկետ դադարեցնել Հայկական երկաթուղու շահագործումը. ԶԼՄ: Պոլսո պատրիարքական ընտրությունների թնջուկը: Ներդրումներ (մաս 13): Քոչարյանը կմնա կալանքի տակ՝ դատարանը մերժեց գրավի դիմաց ազատ արձակելու միջնորդությունը : Իշխանութիւնները ժամանակաւոր են, պետութիւնն ու ազգային-պետական շահը՝ մնայուն. Յակոբ Տէր-Խաչատուրեան: ՏԵՍԱՆՅՈՒԹ. Նույնն է, թե մեզ վրա թթվային լուծույթ թափենք. բնապահպանության ճարտարագետը բացատրում է Ամուլսարի վտանգը: Դատարանը հրապարակում է Ռոբերտ Քոչարյանի խափանման միջոցի վերաբերյալ որոշումը. ՈւՂԻՂ: Միհրան Պողոսյանին փողերի լվացման մեղադրանք է առաջադրվել : Մարտունի քաղաքում եւ հարակից բնակավայրերում հեռուստատեսային ալիքների հեռարձակումը ժամանակավորապես կդադարեցվի: Ամուլսարը դասադուլից պայթում է, «Իմ քայլը»՝ լռում: Ծեծված սպան եւ հասարակության խիղճը: Մարդիկ կան, որ զայրացած են այն մարդկանց վրա, որոնք չեն խաբվել ու չեն օգտագործվել. Սպարտակ Սեյրանյան: Բալթիկ ծովում ռուսական ուղղաթիռ է ընկել. կան զոհեր 13 Ապրիլի 2018, 10:44 Բալթիկ ծովում ռուսական Կա-29 ուղղաթիռ է ընկել. հայտնում է РИА Новости-ն: Անձնակազմի երկու անդամները զոհվել են: Վթարի պատճառները դեռ չեն հաղորդվում: 20 Սեպտեմբերի 2019, 17:23 Ներդրումներ (մաս 13) 20 Սեպտեմբերի 2019, 17:20 Քոչարյանը կմնա կալանքի տակ՝ դատարանը մերժեց գրավի դիմաց ա... 20 Սեպտեմբերի 2019, 17:15 Իշխանութիւնները ժամանակաւոր են, պետութիւնն ու ազգային-պետ... 20 Սեպտեմբերի 2019, 17:00 ՏԵՍԱՆՅՈՒԹ. Նույնն է, թե մեզ վրա թթվային լուծույթ թափենք. ... 21 Սեպտեմբերի 2019, 12:38Անյագ կարօտով համբուրում եմ բոլորիդ եւ ցանկանում յաջողութ...


text: Դեպքեր Սեպտեմբեր 27 - Մեքսիկան անկախացավ Իսպանիայից Ծնունդներ Ապրիլ 9 - Շառլ Բոդլեր, ֆրանսիացի բանաստեղծ, արվեստաբան (վ.1867) հոկտեմբերի 30-Ֆեոդոր Դոստոեւսկի, ռուս մեծ գրող, գրականագետ, փիլիսոփա (վ.1881) Մահեր Փետրվարի 23 - Ջոն Քիթս, անգլիացի ռոմանտիկ բանաստեղծ Մայիս 5 - Նապոլեոն Բոնապարտ, Ֆրանսիայի կայսր 1804 - 1815, զորավար եւ պետական գործիչ (ծ. 1769)։ 1821 Տարեթվեր


«Պրոֆ. Ռ.Հ.Յոլյանի անվան արյունաբանական կենտրոնում» բացվել է Հեմոֆիլիայի եւ թրոմբոզների կենտրոն - Shabat.am «Պրոֆ. Ռ.Հ.Յոլյանի անվան արյունաբանական կենտրոնում» բացվել է Հեմոֆիլիայի եւ թրոմբոզների կենտրոն 15 Սեպտեմբեր, 2021 22:25 Հեղինակ՝ Առողջապահության նախարարության պրոֆեսոր Յոլյանի անվան արյունաբանական կենտրոն Այսօր ՀՀ ԱՆ «Պրոֆ. Ռ.Հ.Յոլյանի անվան Արյունաբանական կենտրոն»-ում տեղի ունեցավ նշանակալից իրադարձություն՝ բացվեց Հեմոֆիլիայի եւ Թրոմբոզների կենտրոնը։ Այս մասին տեղեկանում ենք կենտրոնի տարածած հաղորդագրությունից: Կենտրոնն աշխատում է միջազգային ցուցանիշներին համապատասխան ախտորոշման եւ բուժման մոտեցումներով, մուլտիդիսցիպլինար՝ ռեաբիլիտոլոգի, ֆիզիոթերապիստի, հոգեբանի ծառայություն։ Հեմոֆիլիայի եւ Թրոմբոզների կենտրոնի ղեկավարն է Հեղինե Սեյրանի Խաչատրյանը։


Փաստաթղթեր ՀՀ նախագահի հրամանագրերը Ա. Մ. ՄԱՐՏԻԿՅԱՆԻՆ ԳԵՆԵՐԱԼ-ՄԱՅՈՐԻ ԶԻՆՎՈՐԱԿԱՆ ԿՈՉՈՒՄ ՇՆՈՐՀԵԼՈՒ ՄԱՍԻՆ Ղեկավարվելով 2005 թվականի փոփոխություններով Հայաստանի Հանրապետության Սահմանադրության 55-րդ հոդվածի 16-րդ կետով եւ հիմք ընդունելով «Զինվորական ծառայություն անցնելու մասին» Հայաստանի Հանրապետության օրենքի 38-րդ հոդվածը` ո ր ո շ ու մ ե մ. Հավաքական անվտանգության մասին պայմանագրի կազմակերպությունում Հայաստանի Հանրապետության մշտական ներկայացուցչության Հայաստանի Հանրապետության զինված ուժերի ներկայացուցիչ, գնդապետ Առաքել Մարատի ՄԱՐՏԻԿՅԱՆԻՆ շնորհել գեներալ-մայորի զինվորական կոչում: ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2017թ. Հունվարի 23 Երեւան ՆՀ-236-Ա


Լրատվություն Մամլո հաղորդագրություններ Նախագահ Սերժ Սարգսյանը ընդունել է Հայաստանում Սուրբ Աթոռի առաքելական նվիրակին 12.05.2017 Նախագահ Սերժ Սարգսյանն այսօր ընդունել է Հայաստանում Սուրբ Աթոռի առաքելական նվիրակ, արքեպիսկոպոս Մարեկ Սոլչինսկուն (նստավայրը՝ Թբիլիսի)՝ դիվանագիտական առաքելության ավարտի կապակցությամբ: Հանրապետության Նախագահը շնորհակալություն է հայտնել պապական նվիրակին վերջին հինգ տարիների նրա աշխատանքի, Հայաստանի եւ Սուրբ Աթոռի միջեւ հարաբերությունների ամրապնդմանն ուղղված ջանքերի եւ անձնական մեծ ներդրման համար: Զրուցակիցները համակարծիք են եղել, որ վերջին հինգ տարիները նոր հնչեղություն հաղորդեցին Հայաստան-Վատիկան միջպետական հարաբերություններին՝ ամրապնդելով բարձր մակարդակի քաղաքական երկխոսությունն ու առկա փոխըմբռնումը։ Նախագահ Սարգսյանի համոզմամբ, այդ ժամանակահատվածում տեղի ունեցած, հիրավի, պատմական իրադարձությունները՝ Վատիկանում Հայաստանի դեսպանության հիմնումը, բարձր մակարդակի փոխայցելությունները, այդ թվում՝ Հռոմի Պապ Ֆրանցիսկոսի «Այցը առաջին քրիստոնյա երկիր»՝ Հայաստան, Պապի կողմից ի լուր աշխարհի էկումենիկ պատարագի մատուցումը հայ ժողովրդի ցեղասպանված որդիների հավերժ հիշատակին, աստվածաշնորհ Սուրբ Գրիգոր Նարեկացուն «Տիեզերական եկեղեցու վարդապետի» տիտղոսի շնորհումը, նոր բովանդակությամբ հարստացրին միջպետական օրակարգն ու լրացուցիչ հնարավորություններ բացեցին համագործակցության հետագա խորացման համար: Նախագահ Սերժ Սարգսյանը հույս է հայտնել, որ արքեպիսկոպոս Մարեկ Սոլչինսկին իր հետագա առաքելության իրականացման ժամանակ էլ կհիշի Հայաստանը եւ կշարունակի մնալ մեր երկրի եւ ժողովրդի լավ բարեկամը: Արքեպիսկոպոս Մարեկ Սոլչինսկին շնորհակալություն է հայտնել Հանրապետության Նախագահին՝ իր գործունեության ողջ ընթացքում ցուցաբերած աջակցության համար եւ ընդգծել, թե երախտապարտ է, որ իրեն հնարավորություն եւ շնորհ տրվեց մասնակցություն ունենալ երկկողմ հարաբերությունների ամրապնդմանն ու խորացմանն ուղղված պատմական իրադարձությունների կայացմանը:


Լրատվություն Մամլո հաղորդագրություններ Նախագահը ներկա է գտնվել Հայաստանում տեղական ինքնակառավարման համակարգի ներդրման 20-ամյակին նվիրված հանդիսավոր նիստին 14.11.2016 - 800x600px - 162 Կբ - 1500x997px - 697 Կբ - 1500x997px - 804 Կբ - 1500x1018px - 487 Կբ - 1500x998px - 540 Կբ - 1500x998px - 511 Կբ - 1500x998px - 445 Կբ - 1500x1073px - 464 Կբ - 1500x1110px - 469 Կբ - 1500x1090px - 450 Կբ - 1500x1019px - 360 Կբ - 1500x1127px - 459 Կբ - 1500x1251px - 560 Կբ - 1500x998px - 594 Կբ Նախագահ Սերժ Սարգսյանն այսօր Ալ. Սպենդիարյանի անվան օպերայի եւ բալետի ազգային ակադեմիական թատրոնում ներկա է գտնվել Հայաստանում տեղական ինքնակառավարման համակարգի ներդրման 20-ամյակին նվիրված հանդիսավոր նիստին եւ շնորհավորական խոսք հղել հոբելյանի առթիվ: Հանրապետության Նախագահը միջոցառման ժամանակ նաեւ տեղական ինքնակառավարման մարմինների մի շարք ներկայացուցիչների արդյունավետ եւ բարեխիղճ աշխատանքի համար պարգեւատրել է պետական պարգեւներով: Մասնավորապես, Երեւանի քաղաքապետ Տարոն Մարգարյանը պարգեւատրվել է «Հայրենիքին մատուցած ծառայությունների համար» 1-ին աստիճանի մեդալով, ՀՀ Կոտայքի մարզի Նոր Երզնկա համայնքի ղեկավար Ալինա Հարությունյանը, ՀՀ Վայոց ձորի մարզի Խաչիկ համայնքի ղեկավար Վարդան Ներսիսյանը, ՀՀ Տավուշի մարզի Պառավաքար համայնքի ղեկավար Ռոլանդ Մարգարյանը, ՀՀ Սյունիքի մարզի Վաղատին համայնքի ղեկավար Շահեն Գրիգորյանը եւ ՀՀ Արագածոտնի մարզի Ալագյազ համայնքի ղեկավար Ազիզ Մհոյանը պարգեւատրվել են Երախտագիտության մեդալով: *** Նախագահի ելույթը Հայաստանում տեղական ինքնակառավարման համակարգի ներդրման 20-ամյակին նվիրված հանդիսավոր նիստի ժամանակ Համայնքների հարգարժա՛ն ղեկավարներ, Ավագանիների հարգարժա՛ն անդամներ, Տիկնա՛յք եւ պարոնա՛յք, Շնորհավորում եմ բոլորիս Հայաստանի Հանրապետության տեղական ինքնակառավարման համակարգի ձեւավորման 20-ամյակի կապակցությամբ։ 20 տարի առաջ՝ 1996 թվականի նոյեմբերի 10-ին կայացան համայնքների ղեկավարների եւ ավագանիների մեր առաջին ընտրությունները: Դրանով Հայաստանում ներդրվեց տեղական ինքնակառավարման մի նոր, ժողովրդավարական համակարգ, որը սկզբունքորեն տարբեր էր նախկինից: Այդ ընթացքում հաճախ առաջ ենք ընթացել փորձարկման մեթոդաբանությամբ, քանի որ այս ոլորտում մեր սեփական պատմական ավանդույթը վաղուց ընդհատված էր: Այդ բացը հաճախ լրացրել ենք միջազգային հանրության օգնությամբ: Առիթից օգտվելով՝ շնորհակալություն եմ հայտնում ներկա գտնվող դիվանագետներին եւ միջազգային կազմակերպությունների ներկայացուցիչներին մեզ ցուցաբերված բազմաբնույթ օժանդակության համար: Տեղական ինքնակառավարման համակարգի կայացմանը եւ կատարելագործմանը հատկապես նպաստեց Հայաստանի անդամակցությունը Եվրոպայի խորհրդին: Այս բնագավառում մեր առաջընթացի կարեւոր գրավականներից էին օրենսդրության համապատասխանեցումը Տեղական ինքնակառավարման եվրոպական խարտիայի սկզբունքներին եւ դրա արդյունավետ կիրառումը: Հարգելի՛ գործընկերներ, Այսօր գոհունակությամբ կարող ենք արձանագրել, որ տեղական ինքնակառավարման համակարգը Հայաստանում ոչ միայն կայացել է, այլեւ ապացուցել իր կենսունակությունը: Ինչպես կաթիլի մեջ արտացոլվում է ամբողջ ծովը, այդպես էլ Հայաստանի յուրաքանչյուր համայնքում արտացոլվում են մեր երկրում ընթացող հասարակական գործընթացները։ Երբ ես ասում եմ, որ տեղական ինքնակառավարման համակարգը կայացել է, չի նշանակում, որ մենք չունենք թերություններ այդ ոլորտում, չի նշանակում, որ մեր բոլոր համայնքների ղեկավարները կայացել են, չի նշանակում, որ թերացումներ չկան, այլ նշանակում է, որ, իրոք, համակարգը կայացել է, եւ մենք մշտապես պետք է աշխատենք կատարելագործել այդ համակարգը: Տեղական ինքնակառավարման համակարգը պետք է վայելի համայնքների բնակիչների անվերապահ վստահությունը: Այն պետք է դառնա մեր քաղաքաբնակների եւ գյուղաբնակների բազմաթիվ խնդիրներ ու հարցեր լուծելու առաջին ատյանը: Անհրաժեշտ է, որ մարդիկ գործնականում համոզվեն, որ տեղական ինքնակառավարման մարմիններն ապրում են իրենց հոգսերով: Անհրաժեշտ է, որ այդ մարմիններն իրենց ողջ կարողությամբ լծվեն համայնքային խնդիրները կարգավորելու գործին: Այսօր բավական չէ միայն արձանագրել եղած հարցերն ու խնդիրները, այդ մասին զեկուցել ինձ, վարչապետին կամ տարածքային կառավարման նախարարին: Այդ գործառույթի մի մասը հաջողությամբ իրականացնում են լրատվամիջոցները եւ հասարակական կազմակերպությունները: Ակնհայտ է, որ մեր քաղաքացիների սպասելիքներն ավելին են, եւ նրանք, ովքեր չեն կարողանա գտնել իրենց համաքաղաքացիների եւ համագյուղացիների առօրյա հարցերի պատասխանները, պարզապես կվատնեն համայնքի բնակիչների վստահության քվեն: Կառավարությունը եւ տեղական ինքնակառավարման մարմինները պետք է իրենց աշխատանքը կազմակերպեն որպես լուրջ եւ վստահելի գործընկերներ: Տարիներ շարունակ մենք զգալի միջոցներ ենք ներդրել երկրի համաչափ զարգացումն ապահովելու համար: Կատարվում են լուրջ ներդրումներ մարզերի կարողությունները, կրթամշակութային եւ սոցիալական ենթակառուցվածքները զարգացնելու ուղղությամբ: Սակայն այստեղ համայնքների ղեկավարները պետք է բացառեն սպառողի հոգեբանությունը: Նրանք, ովքեր արդյունավետ կաշխատեն, կստանան ավելի մեծ աջակցություն: Մենք, ԵՄ Արեւելյան գործընկերության շրջանակներում մշտապես շփվում ենք եվրոպական կառույցների հետ, եւ այնտեղ կա մի շատ լավ սկզբունք ՝«Ավելին՝ ավելիի դիմաց»: Մենք էլ ենք այդ սկզբունքով աշխատելու, եւ ով ավելի շատ աշխատի, ով հնարավորություններ գտնի, այդ հնարավորությունները մենք կրկնապատկելու, եռապատկելու, տասնապատկելու ենք: Վերջերս շատ հաճախ է հնչում, որ մեր տունը մենք պետք է կառուցենք, մեր գյուղը մենք պետք է կառուցենք, մեր հայրենիքը մենք պետք է շենացնենք, եւ սրանք միայն խոսքեր չեն. օգնում են այն մարդկանց, ովքեր աշխատում են խնդիրներ լուծել: Ովքեր չեն աշխատում խնդիրներ լուծելու ուղղությամբ, ովքեր իրենց հույսը դրել են միայն ու միայն օժանդակության վրա, նրանց ուղղակի խղճում են: Ես սա ասում եմ եւ՛ պետության, եւ՛ համայնքների մակարդակով: Ընդհանրապես, կենցաղում էլ է այդպես՝ կարող մարդուն են օգնում: Հատուկ հոգատարություն ենք ցուցաբերում սահմանամերձ համայնքներին, որոնք տասնամյակներ շարունակ պատվախնդրորեն ապրում եւ մաքառում են գնդակոծությունների պայմաններում: Սա աշխատանքի առանձնահատուկ ուղղություն է, որն իմ ուղղակի ուշադրության եւ վերահսկողության տակ է: Արդեն սահմանել ենք մի շարք արտոնություններ այդ համայնքների համար, իրականություն են դարձել ներդրումային ծրագրեր, ստեղծվել են նոր արտադրություններ եւ աշխատատեղեր: Բնական է, որ արվածը շատ չնչին մասն է այն ամենի, ինչ մենք պետք է անենք ապագայում, որովհետեւ ոչ միայն արվածն է քիչ, այլեւ խնդիրներն են շատ: Մենք բոլորս պետք է գիտակցենք, որ մի մարզում մեկ, երկու, երեք նոր արտադրություն դնելը, նոր աշխատատեղեր ստեղծելը՝ խնդիրների լուծման սկիզբն է, եւ երբեք մենք ինքներս մեզ չպետք է հանգստացնենք ու ասենք, որ այս բաներն արել ենք: Բնական է, ինչպես ասացի՝ եղածով չենք բավարարվելու, շարունակելու ենք հետեւողական աշխատանքն այս ուղղությամբ: Մեր ուշադրության կենտրոնում են նաեւ վարչատարածքային բարեփոխումները, որոնց մեկնարկն արդեն տրված է։ Համայնքների խոշորացումն ինքնանպատակ չէ: Անհրաժեշտ է ձեւավորել այնպիսի տեղական ինքնակառավարման մարմիններ, որոնք կկարողանան արդյունավետ գործընկեր դառնալ հանրային կառավարման ոլորտում մեր նախաձեռնած փոփոխություններում եւ կխթանեն ապակենտրոնացումը։ Շարունակելու ենք կարեւորել նաեւ ավագանու` որպես առանցքային ինստիտուտի մրցակցային ձեւավորումը եւ նրանց գործունեության հաշվետվողականության բարձրացումը։ Այստեղ էլ ուզում եմ անկեղծ ձեզ ասել, որ մենք նպատակ չունենք մի սանրով սանրել ողջ հանրապետությունը: Այստեղ որեւէ շաբլոն գոյություն չունի: Այնպես չի, որ մենք անպայման ուզում ենք հինգ գյուղ, յոթ գյուղ, ինը գյուղ կամ կամայական թվով գյուղեր, համայնքներ միավորել: Մեր նպատակն է` կարողանալ մեր բնակիչների խնդիրների լուծումը հեշտացնել, կյանքի որակը բարելավել: Հարց է առաջանում՝ ինչպե՞ս կարելի է եղած միջոցներով բարելավել գյուղացիների կամ քաղաքում ապրողների կենսամակարդակը: Ես ասում եմ հետեւյալ ձեւով կարելի է անել՝ ինչպես ընդունված է ողջ աշխարհում: Եթե տրամաբանական հեռավորության վրա գտնվող համայնքները միավորվեն, դա նշանակում է, որ մի համայնքում մենք կարող ենք ունենալ բավականաչափ թվով աշակերտներ եւ լավ դպրոց, մեկ այլ համայնքում կարող ենք ունենալ ժամանակակից բուժհաստատություն եւ այսպես շարունակ: Ի՞նչ եք կարծում, ո՞րն է ավելի լավ՝ յոթ գյուղում մենք ունենանք դպրոցներ՝ 30-40 աշակերտներո՞վ, թե՞ ունենանք նույն յոթ գյուղերի համար 200-300 աշակերտի համար դպրոցներ: Մենք սրանով կլուծենք նաեւ մանկավարժների հարցը: Գաղտնիք չէ, որ մեր համայնքներում, եւ հատկապես հեռավոր գյուղական համայնքներում մենք միշտ մասնագետների հետ կապված խնդիրներ ունենք՝ չունենք որակյալ իրավաբաններ, քիչ են որակյալ ուսուցիչները, քիչ են որակյալ բժիշկները: Այս խնդիրը միայն այսպես կարող ենք լուծել: Ժամանակի ընթացքում մենք շատ ավելի լավ ենք ապրելու, քան հիմա ենք ապրում: Ուղիղ այնպես, ինչպես 1996 թվականին: Երբ այս համակարգը կառուցվում էր, վստահ եմ, շատ գյուղապետեր մտածում էին, որ դժվար թե բարելավում լինի: Եղա՛վ: Այնպես որ, ես խնդրում եմ բոլորին աջակցել Կառավարության նախաձեռնությանը, խնդրում եմ բոլորիդ աջակցել մեր նախաձեռնությանը: Շատ բաներ մեզ հասկանալի են: Մենք, ցավոք, թեեւ փոքր երկիր ենք, բայց այս փոքր երկրում կան համայնքներ, որոնց ջուրը երբեք մի առվով չի հոսել: Մենք այդպիսի պարագաներում ըմբռնումով, ընկալումով կմոտենանք, բայց արդյո՞ք ժամանակը չի, որ այդ փոքրիկ առվակները միացնենք եւ ունենանք մի լավ առու: Ի՞նչ է նշանակում՝ մենք հարեւան գյուղի հետ չենք կարող միավորված լինել: Ինչու՞ չենք կարող լինել: Կարող ենք, եթե ցանկանանք, իսկ մենք պետք է ցանկանանք: Հարգելի՛ գործընկերներ, Այժմ մեր խնդիրն է բոլոր համայնքներում ամրապնդել այն դրականը, որ կա երկրում եւ հիմնովին արմատախիլ անել բացասականը: Հայաստանի յուրաքանչյուր քաղաքացի պետք է պահանջատեր լինի այս հարցում: Հայաստանի յուրաքանչյուր քաղաքացու իրավունքն է համայնքի ղեկավարությունից պահանջել արդյունավետ աշխատանք եւ լավ կառավարում: Գանձված տեղական տուրքերի եւ վճարների դիմաց մենք ակնկալում ենք համարժեք ծառայություն: Կարծում եմ, որեւէ մեկի համար գաղտնիք չեմ բացահայտի, եթե ասեմ, որ շատ պարագաներում մարդիկ բավարարվում են իրենց խնդիրները, ժողովրդական լեզվով ասած՝ իրենց դարդերը, մի պաշտոնյայի պատմելով: Այսինքն՝ շատ դեպքերում, որպեսզի համայնքնի բնակիչները գոհ լինեն համայնքի ղեկավարից, բավարար է, որպեսզի համայնքի ղեկավարը այդ մարդկանց հետ շփվի, լսի: Ես, երբ այդ տոնով եմ խոսում, հարգելի՛ համայնքի ղեկավարներ, չի նշանակում, որ մեզ մոտ չկան այդպիսիք: Ո՛չ, իհարկե, կա՛ն: Ուղղակի ուզում եմ, որպեսզի բոլորը այդպիսին լինեն: Ուզում եմ, որպեսզի համայնքի բնակչությունը, ինչպես սկզբում ասացի, ի դեմս համայնքապետի տեսնի իր խնդիրների առաջին լուծողին: Վստահ եմ, որ այդպիսի պահանջի պարագայում դրական փոփոխություններն արագ իրականություն կդառնան՝ փոխելով մեր երկրի ամբողջ դիմագիծը: Ճիշտ ինքնակազմակերպումը եւ ինքնակառավարումը մեր զարգացման ամենահուսալի ճանապարհն են: Ամուր համայնք, ամուր ընտանիք, ամուր պետություն՝ ահա ուժեղ Հայաստանի մեր բանաձեւը: Եվ խնդրում եմ, որպեսզի դուք բեռի ձեր մասը կրեք ցանկությամբ, կամեցողությամբ եւ մեծ պատասխանատվությամբ: Կասկած չունեմ, որ այստեղ ներկա են բազմաթիվ արժանավոր կանայք եւ տղամարդիկ, ովքեր համայնքի ղեկավարի պաշտոնում պատվախնդրորեն են իրականացնում իրենց առաքելությունը: Իսկ լինել համայնքի ղեկավար՝ առաքելություն է, առավել եւս՝ փոքրաթիվ համայնքի ղեկավար, կարծես մի մեծ ընտանիքի համար պատասխանատու, առանց որեւէ շահի, առանց որեւէ այլ ակնկալիքի: Եվ երբ մարդ իր բեռը կրում է պատվախնդրությամբ, նա չի կարող հարգանքի չարժանանալ: Այդ պատվախնդիր մարդկանցից մի քանիսն այսօր պարգեւատրվելու են: Սրտանց շնորհավորում եմ նրանց այդ կապակցությամբ: Նաեւ կասկած չունեմ, որ կան այլ արժանավորներ, որոնց պարգեւները դեռ առջեւում են: Կրկին շնորհավորում եմ բոլորիս այս կարեւոր հոբելյանի կապակցությամբ: Մաղթում եմ ձեզ, հարգելի՛ գործընկերներ, արդյունավետ աշխատանք եւ նորանոր հաջողություններ` ի փառս Հայաստանի եւ ի նպաստ մեր ժողովրդի բարօրության։ Շնորհակալություն: a7b


text: Սուրինամ, փոքր պետություն Հարավային Ամերիկայի Գվիանական սարահարթի հյուսիս-արեւելքում՝ Ատլանտյան օվկիանոսի ափին։ Ափամերձ գոտին ճահճապատ է (Գվիանական դաշտավայր)։ Ընդերք Ընդերքում կան բոքսիտների (աշխարհում արդյունաբերությամբ զբաղեցնում է չորրորդ տեղը), մանգանի, ոսկու, պլատինի, նիկելի, նավթի հանքավայրեր։ Աշխարհագրական դիրք Սուրինամը գտնվում է Հարավային Ամերիկայի հյուսիսում։ Արեւմուտքում սահմանակից է Գայանայի (600 կմ), հարավում՝ Բրազիլիայի (593 կմ), արեւելքում՝ Ֆրանսիական Գվիանայի (570 կմ) հետ։ Հյուսիսում ողողվում է Ատլանտյան օվկիանոսի ջրերով։ Տարածքը՝ 163 800 կմ2։ Սահմանի երկարությունը՝ 1.603 կմ։ Ազգային օրը՝ նոյեմբերի 25։ Բնական պայմաններ Սուրինամը զբաղեցնում է Գվիանական սարահարթի հյուսիսարեւելյան մասը (առավելագույն բարձրությունը՝ 1280 մ, Յուլիանա լեռ)։ Ափամերձ գոտին ճահճապատ դաշտավայր է։ Խոշոր գետերը Կորանտեյնը, Էսեկիբոն, Սուրինամը, Մորինին ջրառատ են, սահանքավոր, նավարկելի է միայն գետաբերանում։ Կլիման հասարակածային է, խոնավ։ Տարեկան տեղումները՝ 3000 մմ։ Տարեկան միջին ջերմաստիճանը 27 °C: Խոնավ սեզոնը ձգվում է դեկտեմբերից ապրիլ։ Բնություն Ափամերձ գոտիներում ճահճային բուսականությունն է։ Տարածքի 90 %-ը զբաղեցնում են արժեքավոր ծառատեսակներով հարուստ մշտադալար անտառները։ Կենդանական աշխարհը հարուստ եւ բազմազան է (կապիկներ, ամերիկյան հովազ, կատվառյուծ, գետակինճ եւ այլն)։ Շատ են թռչունները, սողունները (այդ թվում՝ անակոնդան), ջրերում՝ ձկները, ծովախեցգետինները։ Պատմություն Սուրինամի տարածքն առաջին անգամ հետազոտվել է 1499 թվականին։ 1551 թվականին հոլանդացի առեւտրականները Սուրինամի գետաբերանում հիմնել են բնակավայր։ 16-րդ դարի վերջին երկրի տարածքը զավթել են անգլիացիները, 1630 թվականին՝ իսպանացիները, 1667 թվականին՝ հոլանդացիները։ 1954 թվականին ստացել է ինքնավարություն, անկախություն ձեռք է բերել 1975 թվականի նոյեմբերի 25-ին։ 1980 թվականին երկրում տեղի է ունեցել զինված հեղաշրջում։ 1987թվականին միջազգային ճնշման ներքո երկրում վերականգնվել է դեմոկրատիան։ 1990թվականին կրկին տեղի ունեցավ զինված հեղաշրջում, բայց դեմոկրատական ուժերի եւ Նոր ճակատ խմբակցության շնորհիվ 1991թվականին վերականգնվել է իշխանությունը։ Գործող նախագահն է Դեզի Բաութերսեն։ Հայաստանի եւ Սուրինամի Հանրապետության միջեւ դիվանագիտական հարաբերություններ հաստատվել են 1999 թվականի հուլիսի 24–ին։ Բնակչություն Բնակչության թիվը 560 հազ. մարդ (2013 թվական)։ Բնակչության միջին խտւթյունը՝ 3,4 մարդ։ Կյանքի միջին տեւողությունը՝ 70,2 տարի։ Ազգային կազմը՝ հնդկացիներ (37 %), կրեոլներ (31 %), ինդոնեզիացիներ (15 %), աֆրիկացիներ(10 %), չինացիներ, մարոններ (անտառային նեգրեր) եւ այլք։ Ուրբանիզացման մակարդակը՝ 68 %։ Պետական լեզուն՝ հոլանդերեն, այլ լեզուներ՝ սուրինամերեն, անգլերեն, հինդի, չինարեն։ Տնտեսություն Երկիրն ունի համեմատաբար զարգացած հանքարդյունաբերություն։ Արդյունահանում են մեծ քանակությամբ բոքսիտներ, որից ստացվող ալյումինն արտահանվում է։ Կան նաեւ փայտամշակման, սննդի արդյունաբերության ձեռնարկություններ։ Զարգացած է երկրագործությունը։ Մշակում են բրինձ, շաքարեղեգ, ցիտրուսներ, ադամաթուզ։ Բնակչության ավանդական զբաղմունքը ձկնորսությունն ու ծովախեցգետնի որսն են։ Ծանոթագրություններ Գրականություն Поспелов Е. М. Географические названия мира. Топонимический словарь / отв. ред. Р. А. Агеева. — 2-е изд., стереотип. — М.: Русские словари, Астрель, АСТ, 2002. — 512 с. — 3 000 экз. — ISBN 5-17-001389-2. Հղումներ Языки Суринама на Ethnologue Joshua Project (все народы, языки и др.) Карты Суринам Սուրինամ Հարավային Ամերիկայի երկրներ ՄԱԿ-ի անդամ երկրներ Լիբերալ ժողովրդավարություններ Հոլանդախոս երկրներ եւ տարածքներ Հանրապետություններ Նիդերլանդների նախկին գաղութներ


Լրատվություն Շնորհավորական Նախագահը շնորհավորական ուղերձ է հղել դիրիժոր Յուրի Դավթյանին՝ ծննդյան 85-ամյակի առթիվ 10.06.2014 Նախագահ Սերժ Սարգսյանն այսօր շնորհավորական ուղերձ է հղել Հայաստանի Հանրապետության ժողովրդական արտիստ, դիրիժոր Յուրի Դավթյանին՝ ծննդյան 85-րդ տարեդարձի կապակցությամբ: «Հարգելի պարոն Դավթյան, Ի սրտե շնորհավորում եմ Ձեզ ծննդյան 85-րդ տարեդարձի կապակցությամբ: Բարձր ենք գնահատում Ձեր վաստակը Հայաստանի մշակութային կյանքի հարստացման գործում: Ձեր բազմամյա դիրիժորական եւ մանկավարժական գործունեությունը մեծ նպաստ է բերել մեր դասական նվագախմբային արվեստի զարգացմանը: Մաղթում եմ Ձեզ առողջություն, ստեղծագործական եռանդ եւ ամենայն բարիք»,-ասված է ՀՀ Նախագահի շնորհավորական ուղերձում:


(-) NBH 1-0026 Chronological Sequence: Early classical, 13c - ԱԿՆԱՐԿԻ ԱՌՆԵԼ. Ակնարկել ըստ ՟Ա նշ. մանաւանդ՝ իբր ծաղրելով, կամ խեռալով. διανεύω annuo, nicto *Ակնարկի առնէին յիս աչօք իւրեանց. Սղ. ՟Լ՟Դ. 19: Ուր Վրդն. *Խիթի հայէին, ակնկեր առնէինʼʼ: ԱԿՆԱՐԿԵՄ — (եցի.) NBH 1 0026 Chronological Sequence: Unknown date, Early classical, 5c, 6c, 8c, 10c, 12c, 13c չ. νεύω, ἑννεύω, κατανεύω innuo, annuo nutu significare Նշանացի ազդել աչօք. նշանակել աչօք զկամս կամ զխնդիր իւր. իշմար ընել .... *Ակնարկէ ակամբ:... ... հայերեն բառարան (Armenian dictionary) ԱԿՆԿԵՐ — ( ) NBH 1 0027 Chronological Sequence: Unknown date ԱՌՆԵԼ. Տ. ԱԿՆԱՐԿԻ ԱՌՆԵԼ ... հայերեն բառարան (Armenian dictionary) ՅՕՆԱՃՕՃ — ( ) NBH 2 0381 Chronological Sequence: 11c ա. Ուր իցէ ճօճումն յօնաց. ոյր յօնք ստէպ խաղան ակնարկի առնելով. ... *Յօնաճօճ եւ աչակաքաւ դիմօք. Սիսիան ... հայերեն բառարան (Armenian dictionary)


09/02/14 14:39 Բացահայտվել է երեկ Նոր Նորքում կատարված 36-ամյա տղամարդու սպանությունը. shamshyan.com


Լրատվություն Մամլո հաղորդագրություններ Նախագահ Սերժ Սարգսյանը ընդունել է ՌԴ անվտանգության խորհրդի քարտուղարին 06.03.2017 Նախագահ Սերժ Սարգսյանն այսօր ընդունել է ՌԴ անվտանգության խորհրդի քարտուղար Նիկոլայ Պատրուշեւին: Զրուցակիցները երկուստեք գոհունակությամբ են արձանագրել, որ հայ եւ ռուս ժողովուրդների ամուր բարեկամության վրա հիմնված միջպետական ռազմավարական դաշնակցային հարաբերությունները դինամիկ զարգանում են, տարեցտարի ընդլայնվում է համագործակցության օրակարգը, որին զգալիորեն նպաստում են բարձր մակարդակի փոխայցելությունները: Ինչպես երկկողմ, այնպես էլ բազմակողմ ձեւաչափերով հայ-ռուսական հարաբերություններում ՀՀ Նախագահը եւ ՌԴ անվտանգության խորհրդի քարտուղարը մեծապես կարեւորել են համագործակցությունը անվտանգության ոլորտում: Նախագահ Սարգսյանը բարձր է գնահատել ՀՀ ազգային անվտանգության խորհրդի քարտուղարության եւ ՌԴ անվտանգության խորհրդի աշխատակազմի միջեւ հաստատված հարաբերությունների մակարդակը եւ հույս հայտնել, որ Նիկոլայ Պատրուշեւի այցը նոր խթան կհաղորդի ինչպես այդ երկու կառույցների, այնպես էլ ընդհանուր առմամբ անվտանգության ոլորտում միջպետական հարաբերությունների ամրապնդմանն ու խորացմանը: Հանդիպմանն անդրադարձ է եղել նաեւ արագ փոփոխվող աշխարհում միջազգային արդի խնդիրներին եւ մարտահրավերներին, տարածաշրջանային զարգացումներին, ԼՂ հիմնախնդրի կարգավորման գործընթացի ներկա վիճակին, ինչպես նաեւ փոխադարձ հետաքրքրություն ներկայացնող այլ հարցերի:


Էլիտար «ավտոստայանկա»՝ կանգնում են որտեղ պատահի, ինչպես պատահի, ավտոտեսուչներն էլ չեն «նկատում». մամուլ | Arm Version Էլիտար «ավտոստայանկա»՝ կանգնում են որտեղ պատահի, ինչպես պատահի, ավտոտեսուչներն էլ չեն «նկատում». մամուլ Հոկտեմբերի 24, 2015 | 10:18 «Գրեթե ամեն օր, եւ հատկապես ՀՀ կառավարության նիստերի օրը կառավարության շենքի շրջակաքը վեր է ածվում «ավտոստայանկայի» բարձրաստիճան ու «միջնաստիճան» չինովնիկների ծառայողական տասնյակ մեքենաների համար։ Առանձնահատուկ պետհամարանիշներով այս մեքենաները կանգնում են որտեղ պատահի, ինչպես պատահի, իսկ պարբերաբար այդտեղով անցնող պետավտոտեսչության մեքենաները դա նույնիսկ չեն էլ նկատում։ Այս իրավիճակը մի քանի բնական հարցեր է առաջացնում։ Հարց առաջին, եթե սովորական, շարքային քաղաքացին այսպես կայանի մեքենան, նրան նո՞ւյնպես չեն «նկատի» ավտոտեսուչները։ Հարց երկրորդ, պարտադի՞ր է արդյոք, որ մեր չինովնիկները կառավարություն գան իրենց ծառայողականներով, եւ ոչ թե ոտքով, այն դեպքում, երբ պետական գերատեսչությունների մեծագույն մասը գտնվում է այս շենքից ոչ հեռու։ Հարց երրորդ. Երբ կառավարության շենքի հարեւանությամբ պերմանենտ կառուցվում ու ընդլայնվում է ՀՀԿ-ի գրասենյակը, շա՞տ մեծ խելք էր պահանջվում դրա տակ համապատասխան տարողունակությամբ կայանատեղի կառուցելու համար...»:


text: 22:36 13.11.2020 (Թարմացված է 22:38 13.11.2020) ԵՐԵՎԱՆ, 13 նոյեմբերի — Sputnik. Իրանցի 3 սահմանապահ զոհվել են երկրի հյուսիս-արեւմտյան հատվածում՝ Արեւմտյան Ադրբեջան շրջանում, գրոհայինների հետ բախման ընթացքում։ Տեղեկությունը հայտնում է ՌԻԱ Նովոստին։ Իրանական պաշտոնական հաղորդագրության համաձայն` սահմանապահները կանխել գրոհայինների ներթափանցումն Իրանի տարածք։ Ղարաբաղյան հակամարտության գոտում սեպտեմբերի 27-ից նոյեմբերի 10-ն ընթացող մարտական գործողությունների ընթացքում բազմիցս նշվել է, որ Ադրբեջանի կողմից կռվում են վարձկաններ, որոնց Թուրքիան Մերձավոր Արեւելքից Հարավային Կովկաս էր բերել։ Ավելի վաղ Միավորված Ազգերի Կազմակերպության փորձագետները կոչ էի արել վարձկաներին հանել տարածաշրջանից։ Վարձկանների մասին ՄԱԿ-ի աշխատանքային խմբի տեղեկությունների համաձայն՝ Ադրբեջանի կառավարությունը Թուրքիայի աջակցությամբ ղարաբաղյան հակամարտության գոտում հույսը դրել էր սիրիացի գրոհայինների վրա։ ՄԱԿ-ի փորձագետների խոսքով՝ գրոհայինների` պատերազմներին մասնակցելու դրդապատճառն առաջին հերթին անձնական շահն է, քանի որ նրանց մահվան դեպքում ազգականներին ֆինանսական փոխհատուցում ու Թուրքիայի քաղաքացիություն են խոստացել։


text: Հայաստանի Հանրապետության Գիտությունների ազգային ակադեմիան, ԳԱԱ կամ ՀՀ ԳԱԱ հապավումով, բարձրագույն պետական ինքնակառավարվող ոչ առեւտրային հաստատություն է, որի նախագահությունը գտնվում է Երեւանում։ Այն կազմակերպում եւ իրականացնում է հիմնարար եւ կիրառական գիտական հետազոտություններ, եւ համակարգում է հանրապետությունում կատարվող հիմնարար հետազոտությունները։ ԳԱԱ-ն նաեւ ծառայում է որպես Հայաստանի իշխանության բարձրագույն մարմինների պաշտոնական գիտական խորհրդական։ ՀՀ ԳԱԱ-ն 1943 թվականին հիմնադրված Հայաստանի գիտությունների ակադեմիայի իրավահաջորդն է դարձել 1993 թվականից։ Պատմություն 1943 թվականի նոյեմբերի 10-ին հիմնադրվել է Հայաստանի գիտությունների ակադեմիան՝ 1935 թվականից գործող ԽՍՀՄ գիտությունների ակադեմիայի հայկական մասնաճյուղի (ԱրմՖԱՆ հապավումով) հիման վրա։ Նրա հիմնադիր ակադեմիկոսներն են եղել Հովսեփ Օրբելին, Ստեփան Մալխասյանցը, եւ Վիկտոր Համբարձումյանը։ Հովսեփ Օրբելին ընտրվել է ԳԱԱ-ի առաջին նախագահ եւ նախագահել մինչեւ 1947 թվականը, որից հետո ԳԱԱ նախագահ է դարձել Վիկտոր Համբարձումյանը մինչ 1993 թվական։ 1993 թվականին, Հայաստանի գիտությունների ակադեմիան վերանվանվել է Հայաստանի Հանրապետության Գիտությունների ազգային ակադեմիայի, եւ այդ թվականից մինչ 2007 թվական նրա նախագահն է եղել Ֆադեյ Սարգսյանը, իսկ 2007 թվականի փետրվարի 19–ին այդ պաշտոնում ընտրվել է Ռադիկ Մարտիրոսյանը։ 2021 թվականի հուլիսի 28-ից այդ պաշտոնում ընտրվել է Աշոտ Սաղյանը։ 2005 թ. ակադեմիան վերանվանվել է «Հայաստանի Հանրապետության Գիտությունների ազգային ակադեմիա» պետական ոչ առեւտրային կազմակերպություն։ 2011 թ. դեկտեմբերի 29-ին Հայաստանի Կառավարության որոշմամբ «Հայաստանի Հանրապետության Գիտությունների ազգային ակադեմիա» պետական ոչ առեւտրային կազմակերպությունը վերակազմակերպվել է «Հայաստանի Հանրապետության Գիտությունների ազգային ակադեմիա» ոչ առեւտրային կազմակերպության։ Հայաստանի Գիտությունների ազգային ակադեմիայի շենքը կառուցվել է 1955 թվականին։ Շենքը վերանորոգվել է 2009 թվականին Հայաստանի նախագահ Սերժ Սարգսյանի նախաձեռնությամբ ու «Տաշիր» բարեգործական հիմնադրամի միջոցներով։ Կառուցվածք Ակադեմիան ֆինանսավորվում է պետական բյուջեից։ Լրացուցիչ ֆինանսավորման աղբյուր են հանդիսանում պետական եւ մասնավոր հիմնադրամներից տրամադրված, ինչպես նաեւ հանրապետության եւ այլ պատվիրատուների հետ կնքած պայմանագրերի արդյունքում ստացվող գումարները։ ՀՀ ԳԱԱ-ն 50-ից ավելի գիտական ինստիտուտների, հաստատությունների, ձեռնարկությունների, եւ այլ կազմակերպությունների միավորումը եւ նախագահության միասնությունն է։ Այն ունի գիտության բնագավառների հինգ բաժանմունքներ՝ Մաթեմատիկական եւ տեխնիկական գիտությունների բաժանմունք - ներառում է 3 գիտական կազմակերպություն Մաթեմատիկայի Ինստիտուտ Մեխանիկայի ինստիտուտ Ինֆորմատիկայի եւ ավտոմատացման պրոբլեմների ինստիտուտ Ֆիզիկայի եւ աստղաֆիզիկայի բաժանմունք - ներառում է 4 գիտական կազմակերպություն։ Դրանք են՝ Բյուրականի աստղաֆիզիկական աստղադիտարան (ԲԱԱ), գ. Բյուրական Ռադիոֆիզիկայի եւ էլեկտրոնիկայի ինստիտուտ (ՌՖԷԻ), ք. Աշտարակ Ֆիզիկայի կիրառական պրոբլեմների ինստիտուտ (ՖԿՊԻ), ք. Երեւան Միքայել Տեր-Միքայելյանի անվան Ֆիզիկական հետազոտությունների ինստիտուտ (ՖՀԻ), ք. Աշտարակ Բնական գիտությունների բաժանմունք - ներառում է 8 գիտական կազմակերպություն Էկոլոգանոոսֆերային հետազոտությունների կենտրոն Հր. Բունիաթյանի անվան կենսաքիմիայի ինստիտուտ Ա.Լ. Թախտաջյանի անվան բուսաբանության ինստիտուտ Գ.Ս. Դավթյանի անվան հիդրոպոնիկայի պրոբլեմների ինստիտուտ «Հայկենսատեխնոլոգիա» գիտաարտադրական կենտրոն Մոլեկուլային կենսաբանության ինստիտուտ Լ.Ա. Օրբելու անվան ֆիզիոլոգիայի ինստիտուտ Կենդանաբանության եւ հիդրոէկոլոգիայի գիտական կենտրոն Քիմիայի եւ Երկրի մասին գիտությունների բաժանմունք - ներառում է 8 գիտական կազմակերպություն։ Դրանք են՝ Օրգանական եւ դեղագործական քիմիայի գիտատեխնոլոգիական կենտրոն Լ.Մնջոյանի անվան Նուրբ օրգանական քիմիայի ինստիտուտ Ա.Բ. Նալբանդյանի անվան քիմիական ֆիզիկայի ինստիըուտ Մ.Գ. Մանվելյանի անվան ընդհանուր եւ անօրգանական քիմիայի ինստիտուտ Երկրաբանական գիտությունների ինստիտուտ Ա.Նազարովի անվան Երկրաֆիզիկայի եւ ինժեներային սեյսմաբանության ինստիտուտ Հումանիտար գիտությունների բաժանմունք - ներառում է 10 գիտական կազմակերպություն՝ Պատմության ինստիտուտ Մ. Քոթանյանի անվան տնտեսագիտության ինստիտուտ Հնագիտության եւ ազգագրության ինստիտուտ Արեւելագիտության ինստիտուտ Հր. Աճառյանի անվան լեզվի ինստիտուտ Մ. Աբեղյանի անվան գրականության ինստիտուտ Արվեստի ինստիտուտ Շիրակի հայագիտական հետազոտությունների կենտրոն "Հայկական հանրագիտարան" հրատարակչություն Սույն գիտությունների բաժանմունքներում գործում են տարբեր գիտական ուղղությունների խորհուրդներ, իսկ ԳԱԱ-ի նախագահության առընթեր նաեւ գոյություն ունեն գիտահրատարակչական խորհուրդ, հաշվողական տեխնիկայի հանձնաժողով, էներգետիկայի պրոբլեմային գիտական խորհուրդ, եւ Սեւանա լճի պահպանության փորձագիտական հանձնաժողով։ ԳԱԱ Նախագահությանն առընթեր գործում են՝ [[րան|Հիմնարար գիտական գրադարանը]], Գիտակրթական միջազգային կենտրոնը, «Գիտություն» հրատարակչական-արտադրական միավորումը, տպարանը, ՀՀ ԳԱԱ գիտության զարգացման հիմնադրամը, Հայագիտական ուսումնասիրությունները ֆինանսավորող համահայկական հիմնադրամը, Վիկտոր Համբարձումյանի անվան մրցանակի շնորհման միջազգային կոմիտեն, Հայկական ազգային տեղեկատվական կետ HORIZON 2020-ը, Հայաստանի ակադեմիական գիտահետազոտական կոմպյուտերային ցանցը։ Անձնակազմ Ակադեմիան ունի ավելի քան 4500 աշխատակից, որոնցից 99-ը ակադեմիկոսներ, 20-ը թղթակից անդամներ, 335-ը գիտության դոկտորներ, եւ 1156-ը գիտության թեկնածուներ են։ Ակադեմիան նաեւ իր կազմում ունի 3 պատվավոր անդամ, 24 արտասահմանյան անդամ եւ 24 պատվավոր դոկտոր։ Կառավարում ՀՀ ԳԱԱ-ն կառավարվում է ակադեմիայի ընդհանուր ժողովի կողմից, որն ընդրգրկում է ակադեմիայի իսկական անդամներին, թղթակից անդամներին եւ գիտական կազմակերպությունների տնօրեններին։ ԳԱԱ-ի նախագահներ Ղեկավարություն Նախագահ Սաղյան Աշոտ Սերոբի (ապիրիլի 7, 1957թ), քիմիկոս-օրգանիկ, քիմիական գիտությունների դոկտոր(1997), պրոֆեսոր(2003), ՀՀ ԳԱԱ ակադեմիկոս (թղթակից անդամ՝ 2006 թվականից), 2021 թվականի հուլիսի 28-ից՝ ՀՀ ԳԱԱ նախագահ։ 1978 թվականին ավարտել է Երեւանի պետական համալսարանը։ 1979 թվականից ՀՀ ԳԱԱ «Հայկենսատեխնոլոգիա» գիտահետազոտական կենտրոնի տնօրեն (նախկինում ԽՍՀ մանրէաբանական արդյունաբերության Նախարարության «Ամինաթթուների տեխնոլոգիական ԳՀԻ»), 1986 թվականից Կենսատեխնոլոգիա ԳՀԻ ամինաթթուների նմանակների եւ ածանցյալների սինթեզի լաբորատորիայի վարիչ, 2000 թվականից՝ տնօրեն, միաժամանակ, 2003 թվականից՝ ԵՊՀ դեղագործական քիմիայի ամբիոնի վարիչ, 2001 թվականից՝ ՉԺՀ Սինցզյանի մարզի ԳԱ Մանրէաբանության ինստիտուտի գիտական խորհրդատու եւ ամինաթթուների ասիմետրիկ սինթեզի լաբորատորիայի հիմնադիր-ղեկավար։ Փոխնախագահ Հրանտ Մաթեւոսյան (ծնված 1947, Երեւան), ՀՀ ԳԱԱ ակադեմիայի քարտուղար՝ 2011 թվականից։ Ռադիոֆիզիկոս։ Ֆիզմաթ գիտական դոկտոր (1997), ՀՀ ԳԱԱ թղթակից անդամ (2010), ՀՀ ԳԱԱ նախագահության անդամ (2011 թվականից), Գիտության զարգացման հիմնադրամի տնօրեն (2007 թվականից), Ռադիոֆիզիկայի եւ էլեկտրոնիկայի ինստիտուտի տեսական ֆիզիկայի բաժնի վարիչ (2006 թվականից)։ Ավարտել է ԵՊՀ ֆիզիկայի ֆակուլտետը (1970)։ Աշխատանքները վերաբերում են պլազմայի ու պլազմանման միջավայրերի, լիցքավորված մասնիկների փնջերի ու արտաքին էլեկտրամագնիս, դաշտերի փոխազդեցությանը։ Ակադեմիկոս-քարտուղար Իշխանյան Արթուր Միքայելի (ծնված 1960, գ. Շոշ (ԼՂՀ)), ՀՀ ԳԱԱ ակադեմիկոս-քարտուղար՝ 2011 թվականից։ Ֆիզիկոս։ Ֆիզմաթ գիտական դոկտոր (2004), ՀՀ ԳԱԱ թղթակից անդամ (2006), ՀՀ ԳԱԱ նախագահության անդամ (2021 թվականից), ՀՀ ԳԱԱ «Մաշտոց» ճարտարագիտական կենտրոնի գիտքարտուղար (1994-2005թթ.), ՀՀ ԳԱԱ «Մաշտոց» ճարտարագիտական կենտրոնի տնօրենի պաշտոնակատար (2005-2006թթ.), ՀՀ ԳԱԱ ֆիզիկական հետազոտությունների ինստիտուտի «Նյութական ալիքների ֆիզիկայի» լաբորատորիայի վարիչ (2007թ.-ից)։ Աշխատանքները վերաբերում են պլազմայի ու պլազմանման միջավայրերի, լիցքավորված մասնիկների փնջերի ու արտաքին էլեկտրամագնիս, դաշտերի փոխազդեցությանը։ Միջազգային գիտական համագործակցություն ՀՀ ԳԱԱ գիտական համագործակցության պայմանագրեր ունի մի շարք երկրների գիտությունների ակադեմիաների հետ, որոնք են Ռուսաստանը, Վրաստանը, Բելառուսը, Ուկրաինան, Թուրքմենստանը , Հունգարիան, Չինաստանը, եւ Մեծ Բրիտանիան։ ՀՀ ԳԱԱ-ի ներքո գտնվող գիտահետազոտական ինստիտուտները նաեւ գիտական համագործակցական լայն կապեր ունեն ԱՄՆ-ի, Գերմանիայի, Ֆրանսիայի, Նեդեռլանդների, Իսրայելի, Իրանի, Կիպրոսի, Մեքսիկայի եւ այլ երկրների գիտական կենտրոնների հետ։ ՀՀ ԳԱԱ գիտնականները նաեւ իրենց մասնակցությունն են բերում միջազգային մի շարք հիմնադրամների եւ այլ կազմակերպությունների գիտական ծրագրերին։ Հրատարակչական գործունեություն ՀՀ ԳԱԱ հրատարակվող գիտական տպագիր եւ էլեկտրոնային ամսագրեր. ՀՀ ԳԱԱ զեկույցներ ՀՀ ԳԱԱ տեղեկագիր. Երկրի մասին գիտություններ ՀՀ ԳԱԱ տեղեկագիր. Մաթեմատիկա ՀՀ ԳԱԱ տեղեկագիր. Մեխանիկա ՀՀ ԳԱԱ տեղեկագիր. Ֆիզիկա ՀՀ ԳԱԱ եւ ՀՊՃՀ տեղեկագիր. Տեխնիկական գիտություններ Հայաստանի քիմիական հանդես Հայաստանի կենսաբանական հանդես Հայաստանի բժշկագիտություն (հանդես) Պատմաբանասիրական հանդես Լրաբեր հասարակական գիտությունների Աստղաֆիզիկա (հանդես) Արվեստագիտական հանդես Բանբեր հայագիտության Հայկական տնտեսագիտական հանդես Նեյրոքիմիա (հանդես)ՀՀ ԳԱԱ հրատարակվող գիտական էլեկտրոնային հանդեսներ՝ Ֆիզիկայի հայկական հանդես Հայկական մաթեմատիկական հանդես Հիմնարար հայագիտություն Ակադեմիան 1993 թվականից նաեւ հրատարակում է «Գիտություն» թերթը։ Ծանոթագրություններ Արտաքին հղումներ Պաշտոնական կայք ՀՀ ԳԱԱ մաթեմատիկայի ինստիտուտ Հնագիտության եւ ազգագրության ինստիտուտ ՀՀ ԳԱԱ Գիտակրթական միջազգային կենտրոն Հիմնարար գիտական գրադարան Գիտությունների ազգային ակադեմիաներ Ժողովուրդների բարեկամության շքանշանով պարգեւատրված կազմակերպություններ ԽՍՀՄ ԳԱ


Ներդրումային ծրագրերի ծավալն ավելացել է ավելի քան 2 անգամ. Վարչապետի խորհրդական


source: fineweb

text: Միջին հեռավորությունըԱրեգակից կազմում է 2,362552 ա. մ., առավելագույնը մոտենում է 1,8743 ա. մ. հեռավորության վրա եւ հեռանում 2,8508 ա. մ.[1]։ Արեգակի շուրջ մեկ ամբողջական պտույտ է կատարում 1326,39 երկրային օրվա ընթացքում, իր ուղեծրով շարժվելով միջինում 0,271414 աստիճան/օր արագությամբ։ Աստերոիդի ուղեծրի հարթությունը եւ խավարածրի հարթությունը իրար հետ կազմում են 4,41° անկյուն։


text: Հայաստանի հետ խաղում ոչ-ոքին նույնպես կբավարարի Էստոնիայի հավաքականի մարզչին 17:25 27 Մարտի 2009 Էստոնիայի ֆուտբոլի ազգային հավաքականի գլխավոր մարզիչ Տարմո Ռյույուտլին հայտարարել է, որ իրեն ոչ-ոքին էլ կբավարարի 2010թ.-ի աշխարհի առաջնության Հայաստանի հավաքականի հետ նախընտրական խաղում, որը կկայանա Երեւանում մարտի 28-ին: «Հայաստանի հետ առաջիկա երկու խաղում մենք հանդես ենք գալու սովորական ֆուտբոլային մարտավարությամբ՝ ոչ-ոքի՝ արտագնա խաղում եւ հաղթանակ՝ մեր հարկի տակ»,- հայտարարեց նա։ Հայաստան-Էստոնիա հանդիպումը տեղի կունենա Երեւանում մարտի 28-ին, Երեւանի ժամանակով ժամը 20։00-ին (Մոսկվայի ժամանակով 19։00-ին) Վազգեն Սարգսյանի անվան հանրապետական մարզադաշտում։ Պատասխան հանդիպումը տեղի կունենա ապրիլի 1-ին Երեւանի ժամանակով ժամը 20։00-ին Տալլինի «Ա Լե Կոկ» մարզադաշտում։ Էստոնացիների մարզչի կարծիքով, Հայաստանը խաղալու է միմիայն հաղթանակի համար՝ փորձելով միավորներ հավաքել, քանի որ մինչ այդ բոլոր չորս հանդիպումներում Հայաստանի հավաքականը պարտություն է կրել։ Ռյույուտլին ընդգծեց, որ չնայած հայ ֆուտբոլիստներն իրենց տեխնիկայով գերազանցում են էստոնացիներին, սակայն իր խաղացողներն էլ իրենց առավելություններն ունեն։ Նրա խոսքերով, Էստոնիայի հավաքականի կազմում առաջիկա հանդիպումից առաջ միակ կորուստը թիմի լավագույն հարձակվող Անդրեաս Օպերն է, ով հանդես է գալիս հոլանդական «Ռոդա» ակումբում։ «Նրանից բացի, մյուս բոլոր խաղացողներն առողջ են ու պատրաստ Հայաստանի հետ հանդիպմանը»,- ասաց մարզիչը։ Ռյույուտլին նշեց նաեւ, որ եւ Էստոնիայի, եւ Հայաստանի հավաքականներն արդեն զրկվել են խմբից դուրս գալու հնարավորությունից, եւ խմբից դուրս գալու հիմնական պայքարը կծավալվի Իսպանիայի, Թուրքիայի, Բելգիայի եւ Բոսնիայի միջեւ։ Հանդիպման ավարտին Ռյույուտլին անդրադարձավ փոքր երկրներում ֆուտբոլի զարգացման խնդրին՝ նշելով, որ նման երկրներում ուժեղ ազգային հավաքականներ կազմելը հնարավոր է միայն արտասահմանյան լուրջ առաջնություններում առաջատար խաղացողերի մասնակցության շնորհիվ։ Նրա խոսքրով, այժմ Էստոնիայում շեշտը դրվում է մանկապատանեկան ֆուտբոլի զարգացման վրա։ Հայաստանի եւ Էստոնիայի հավաքականները ներառված են աշխարհի առաջնության հինգերորդ ընտրական խմբում։ Նրանց մրցակիցներն են Բոսնիա եւ Հերցոգովինայի, Բելգիայի, Իսպանիայի եւ Թուրքիայի թիմերը։ Խմբի առաջատարը Իսպանիան է՝ 12 միավորով։-0-


text: Մայիսի 23, տարվա 143-րդ (նահանջ տարիներին՝ 144-րդ) օրն է։ Տարվա ավարտին մնում է 222 օր։ Դեպքեր 1953 - Լիտվայում մեկ օրում երկրից արտաքսվում է կոլտնտեսություն մտնել չցանկացող 37 հազար գյուղացի 2004 - Փարիզի Շարլ դը Գոլ օդանավակայանի տերմինալի տանիքի փլուզումից զոհվում է չորս մարդ Ծնունդներ 1707 - Կարլ Լինեյ Carl Linné շվեդ բուսաբան, կենդանաբան, ֆիզիկոս 1799 - Թոմաս Հուդ Thomas Hood անգլիացի բանաստեղծ 1844 1844- Աբդուլ-Բահա, Բահայի հավատի մեկնաբան, Հավատի հիմնադրի՝ Բահաուլլայի որդին 1883 - Դուգլաս Ֆերբենքս Douglas Fairbanks ամերիկացի դերասան 1908 - Արամ Ղարիբյան, հայ նկարիչ, քանդակագործ 1925 - Զախարի Նարիմանով, հայ բժիշկ, առողջապահության գործի կազմակերպիչ 1932 - Գեւորգ Աճեմյան, գրող, հրապարակախոս, ASALA-ի հիմնադիր 1937 - Ռոբերտ Հարությունյան, մեխանիկայի մասնագետ 1938 - Վահրիճ Բախչանյան, նկարիչ, գրականագետ 1947 - Արամ Սաթյան, կոմպոզիտոր 1951 - Անատոլի Կարպով Анатолий Карпов ռուս շախմատիստ 1987 - Բրեյ Ուայաթ Bray Wyatt ամերիկացի պրոֆեսիոնալ ըմբիշ 1991 - Լենա Մայեր-Լանդրութ Lena Meyer-Landrut գերմանացի երգիչ-երգահան Մահեր 1857 - Օգյուստեն Լուի Կոշի Augustin Louis Cauchy ֆրանսիացի մաթեմատիկոս 1878 - Կղեմես Սիպիլյան, հայ դրամագետ 1893 - Ֆելիքս Նեւ, բելգիացի արեւելագետ, հայագետ 1906 - Հենրիկ Իբսեն Henrik Ibsen նորվեգացի թատերագիր 1945 - Հայնրիխ Հիմլեր Heinrich Himmler Երրորդ Ռայխի քաղաքական եւ ռազմական գործիչ 1960 - Սողոմոն Թեհլիրյան, վրիժառու հերոս 1993 - Լուիջի Բրունելլա Luigi Brunella իտալացի ֆուտբոլիստ 1999 - Օուեն Հարթ Owen James Hart կանադացի ըմբիշ Տոներ Կրիաների պաշտպանության համաշխարհային օր


text: Բաքուն պատասխան պատժամիջոցներով է սպառնում Վաշինգտոնին։ Երբ անցյալ շաբաթ ամերիկացի կոնգրեսական Քրիս Սմիթը Կոնգրեսին ներկայացրեց Ադրբեջանի դեմ պատժամիջոցներ սահմանելու մասին օրինագիծը, ադրբեջանական Միլի մեջլիսը որոշեց պատասխան քայլեր ձեռնարկել։ Շուտով ադրբեջանցի պատգամավորների սեղաններին կհայտնվի «Մարդու իրավունքների վիճակը Միացյալ Նահանգներում» վերտառությամբ օրենքի նախագիծը, որով առաջարկվում է պատժամիջոցներ սահմանել ԱՄՆ-ի դեմ, նախ՝ Ադրբեջանի ներքին գործերին խառնվելու, ապա նաեւ՝ այդ երկրում «մարդու իրավունքների համատարած խախտումների» համար։ Տասնյակ քաղբանտարկյալներ ունեցող Ադրբեջանի խորհրդարանի պատգամավոր Ռովշան Ռզաեւը իր հեղինակած փաստաթղթում պնդում է, որ Միացյալ Նահանգների հատուկ ծառայությունները տոտալ վերահսկողություն են սահմանել հասարակության նկատմամբ, սահմանափակում են մամուլի եւ խոսքի ազատությունը, խախտում մարդու իրավունքները: Փաստաթղթում խոսվում է «Միացյալ Նահանգներում գոյություն ունեցող ռասայական եւ կրոնական խտրականության» մասին, «կոռումպացված եւ կեղծվող ընտրությունների, ընտրական գործընթացների ոչ անաչառ լինելու» մասին։ Պատգամավորը փաստաթղթին առանձնակի կշիռ հաղորդելու նպատակով որոշ մեջբերումներ է արել ամերիկյան հատուկ ծառայությունների նախկին աշխատակից Էդուարդ Սնոուդենի հայտարարություններից։ Ռզաեւը անդրադարձել է նաեւ ղարաբաղյան հակամարտության հարցում Վաշինգտոնի դիրքորոշմանը, որը նույնպես չի համապատասխանում պաշտոնական Բաքվի ակնկալիքներին: Այդ ամենը հաշվի առնելով՝ պատգամավորն առաջարկում է վիզային պատժամիջոցներ սահմանել իր երկիրը վարկաբեկող անձանց, նրանց ընտանիքի անդամների, կոնգրեսականների, սենատորների, լրատվամիջոցների ղեկավարների, լոբբիստական խմբերի նկատմամբ։ Օրինագիծը առաջարկում է նաեւ պատժել այն ադրբեջանցիներին, ովքեր ԱՄՆ-ի իշխանությունների հետ համագործակցության դիմաց ֆինանսական ռեսուրսներ են ստանում։ Պատգամավորը կոչ է անում արգելել Ադրբեջանի պետական կառույցների համագործակցությունը ամերիկյան ընկերությունների հետ, խզել գործող պայմանագրերը եւ հրաժարվել առեւտրատնտեսական նոր կապերից։ «Դադարեցնել ոչ միայն էներգետիկ, այլ նաեւ ռազմական համագործակցությունը», - ասվում է փաստաթղթում։ Օրինագծի՝ Միլի մեջլիսի հավանությանն արժանանալու դեպքում վտանգվում է նաեւ ԵԱՀԿ-ի Մինսկի խմբում ամերիկյան համանախագահությունը. Ադրբեջանը կպահանջի հետ կանչել ամերիկացի դիվանագետին այդ կառույցից։ Պատժամիջոցները կչեղարկվեն միայն մի դեպքում, եթե Ադրբեջանի թվարկած պահանջները կատարվեն, եւ ԱՄՆ-ը, ի վերջո, վերահաստատի իր հավատարմությունը միջազգային իրավունքի սկզբունքներին, այդ թվում՝ ղարաբաղյան հակամարտւթյան հարցում, այսինքն՝ «Հայաստանի նկատմամբ պատժամիջոցներ սահմանի եւ դադարեցնի կապերը Ղարաբաղի անջատականների հետ»։ «Ոչ մի երկիր կատարյալ չէ», - մեկնաբանելով ադրբեջանցի պատգամավորի հեղինակած օրենսդրական նախագծում տեղ գտած քննադատությունը՝ հայտարարել է Ադրբեջանում Միացյալ Նահանգների դեսպանատունը: - «Մարդու իրավունքների եւ ժողովրդավարության ապահովումն ու երաշխավորումը պահանջում են մշտական երկխոսություն ու վերլուծություն: Հանուն երկու երկրների բարօրության մենք պատրաստ ենք երկխոսության»:


text: Մայիսի 30, տարվա 150-րդ (նահանջ տարիներին՝ 151-րդ) օրն է։ Տարվա ավարտին մնում է 215 օր։ Դեպքեր 1631՝ լույս է տեսնում ֆրանսիական La Gazette առաջին թերթը 1814 - Նապոլեոն Բոնապարտն աքսորվում է Էլբա կղզի 1953 - ԽՍՀՄ-ը հրաժարվում է Թուրքիայի, մասնավորապես՝ Կարս քաղաքի նկատմամբ ունեցած տարածքային պահանջներից Ծնունդներ 1220 - Ալեքսանդր Նեւսկի Александр Невский ռուս ուղղափառ եկեղեցու սուրբ 1896 - Հովարդ Հոուքս Howard Hawks ամերիկացի ռեժիսոր եւ թատերագիր 1908 - Աբգար Հովհաննիսյան, խորհրդային պատմաբան 1912 - Հյու Գրիֆիտ, թատրոնի եւ կինոյի բրիտանացի դերասան ( մահ. 1980) 1913 - Արա Բեքարյան, նկարիչ 1934 - Ալեքսեյ Լեոնով Алексей Леонов ռուս գեներալ եւ տիեզերագնաց 1937 - Ալեքսանդր Դեմյանենկո Александр Демьяненко խորհրդային դերասան 1948 - Խոսրով Հարությունյան պետական գործիչ 1956 - Սլավիկ Ալթունյան, ԱՊ մասնակից 1964 - Մարկ Շեպարդ,անգլիացի դերասան եւ երաժիշտ 1974 - Սի Լո Գրին CeeLo Green ամերիկացի երգիչ, րեփեր եւ դերասան 1980 - Սթիվեն Ջերարդ Steven Gerrard անգլիացի ֆուտբոլիստ Մահեր 1431 - Ժաննա դ'Արկ Jeanne d'Arc Ֆրանսիայի ազգային հերոս 1593 - Քրիստոֆեր Մարլո Christopher Marlowe անգլիացի բանաստեղծ 1640 - Պիտեր Պաուլ Ռուբենս Pieter Paul Rubens ֆլամանդցի նկարիչ 1744 - Ալեքսանդր Փոփ Alexander Pope անգլիացի բանաստեղծ 1770 - Ֆրանսուա Բուշե ֆրանսիացի նկարիչ 1778 - Վոլտեր Voltaire ֆրանսիացի բանաստեղծ, արձակագիր, երգիծաբան, պատմաբան եւ իրավաբան 1960 - Բորիս Պաստեռնակ Борис Пасернак ռուս պոետ եւ գրող 1966 - Վյայնյո Աալտոնեն, ֆինն քանդակագործ (ծնվ. 1894) 1994 - Արմեն Զարյան, հայ ճարտարապետ, գրող Կոստան Զարյանի որդին (ծ. 1914) 1994 - Ագոստինո Դի Բարտոլոմեյ Agostino Di Bartolomei եղել է իտալացի ֆուտբոլիստ Տոներ Խորվաթիա՝ Անկախության օր Իսպանիա - Կանարյան կղզիների օր Կաթոլիկ եկեղեցու սուրբ Ժաննա դ'Արկի օր


text: Փետրվարի 28, տարվա 59-րդ օրն է։ Տարվա ավարտին մնում է 306 (նահանջ տարիներին՝ 307) օր։ Դեպքեր 1835՝ լույս է տեսնում ֆիննական «Կալեւալա» էպոսի առաջին օրինակը 1922 - Եգիպտոսը անկախացավ Մեծ Բրիտանիայից 1976՝ շարք մտավ Հայաստանի ատոմային կայանի առաջին էներգաբլոկը 1991՝ ավարտվեց Պարսից ծոցի պատերազմը 2013 - Բենեդիկտոս XVI-ը պապը հրաժարվում է գահից Ծնունդներ 1533 - Միշել դը Մոնտեն Michel de Montaigne ֆրանս. փիլիսոփա (մ. 1592) 1878 - Արթուր Կապպ Artur Kapp էստ. կոմպոզիտոր (մ. 1952) 1880 - Մարտիրոս Սարյան, հայ գեղանկարիչ (մ. 1972) Նաիրա Ղարիբյան(2005)֊ երգչուհի, հրապարակախոս 1911 - Օտակար Վավրա Otakar Vávra չեխ կինոռեժիսոր եւ սցենարիստ (մ. 2011 թ.) 1912 - Յակով Լազարեւ, հայ սովետական դիվանագետ 1922 - Յուրի Լոտման Juri Lotman ռուս-էստ. լեզվաբան, պատմաբան (մ. 1993) 1936 - Հակոբ Ջիվանյան, հայ ճարտարապետ, նկարիչ, քանդակագործ (մ. 2016) 1980 - Թեյշաուն Փրինս Tayshaun Prince ամեր. բասկետբոլիստ 1985 - Ելենա Յանկովիչ սերբ թենիսիստ 1993 - Էմիլի դը Ֆորեսթ Emmelie de Forest դան. երգիչ-երգչուհ Մահեր 1916 - Հենրի Ջեյմս Henry James ամեր.-անգլ. գրող (ծն. 1843) 1923 - Ստեփան Մամիկոնյան, արեւելահայ հասարակական գործիչ 1925 - Ֆրիդրիխ Էբերտ գերմ. քաղ. գործիչ, Գերմանիայի 1-ին նախագահը 1932 - Գիյոմ Բիգուրդան Guillaume Begourdan ֆրանս. աստղագետ (ծն. 1851) 1961 - Անդրեյ Մոսկվին, խորհրդային կինոօպերատոր 1973 - Աշոտ Գրաշի հայ բանաստեղծ, թարգմանիչ (ծն. 1910) 1985 - Դեյվիդ Բայրոն David Byron անգլ. երգիչ-երգահան (ծն. 1947) 2011 - Աննի Ժիրարդո Annie Girardot ֆրանս. դերասանուհի (ծն. 1931) 2018` Ալբերտ Մուշեղի Մկրտչյան ռեժիսոր,սցենարիստ, դերասան (ծն. 1937) Տոներ Արաբական երկրներ՝ Ուսուցչի օր Հնդկաստան՝ Ազգային գիտության օր ՝ Կալեւալայի օր Հիշատակի օր Հայաստանում նշվում է Ադրբեջանական ԽՍՀ-ում կազմակերպված ջարդերի զոհերի հիշատակի եւ բռնագաղթված հայ բնակչության իրավունքների պաշտպանության օրը


Կառավարության շենքի դիմաց բողոքի ցույց է կազմակերպել քոլեջի ուսանողադասախոսական կազմը Ինչ կլինի, եթե Արայիկ Հարությունյանը չգնա քոլեջ. բողոքի ցույց Երեւանում Թիվ 2 տարածաշրջանային քոլեջի ուսանողադասախոսական ամբողջ կազմը հավաքվել էր կառավարության շենքի դիմաց եւ կրթության ու գիտության նախարարի հետ հանդիպում էր պահանջում։ Ցուցարարները հեռացան, բայց պայման դրեցին։ ԵՐԵՎԱՆ, 14 մարտի — Sputnik. Թիվ 2 տարածաշրջանային քոլեջի ուսանողադասախոսական ամբողջ կազմն այսօր կառավարության նիստի ընթացքում հավաքվել էր կառավարության շենքի դիմաց` հանդիպում պահանջելով կրթության ու գիտության նախարար Արայիկ Հարությունյանի հետ։ Խնդիրն այն է, որ այսօր առավոտյան աշխատանքից ազատվել է թիվ 2 տարածաշրջանային քոլեջի տնօրեն Կառլեն Հայրապետյանը։ Քոլեջի փոխտնօրեն Մարինա Մադոյանը Sputnik Արմենիայի հետ զրույցում նշեց, որ իրենց տնօրենին անհիմն են հեռացրել աշխատանքից։ Նրա խոսքով` տնօրենին աշխատանքից ազատելու պատճառը մեկն է` ուզում են մեկ այլ մարդու տնօրեն նշանակել։ «Արդեն շուրջ երկու տարի է` Կառլեն Հայրապետյանն է մեր քոլեջի տնօրենը, եւ այսքան ժամանակ որեւէ մեկս որեւէ բողոք չենք ունեցել նրանից։ Հիմա հանկարծ երկու օրվա մեջ 1 խիստ նկատողություն է ստանում, իսկ հաջորդ օրն ազատվում է աշխատանքից։ Մենք գիտենք, որ այս ամենի պատճառը դեռ երկու տարի առաջ կայացած քոլեջի տնօրենի ընտրության մյուս թեկնածուի` տնօրենի պաշտոնում նշանակվելու ցանկությունն է»,–ասաց Մադոյանը։ Քոլեջի «Հաշվապահական հաշվառման» բաժնի ուսանողներից մեկն էլ` Էդիտա Գասպարյանը, մեզ հետ զրույցում նշեց, որ քոլեջի տնօրենը շատ լավն է, ընկերական է շփվում իրենց հետ, բայց, մյուս կողից էլ, շատ լավ մասնագետ է։ «Մեր կրթական օբյեկտները հենց նման մարդկանց կարիք ունեն։ Մենք պահանջում ենք ԿԳ նախարարի հետ հանդիպում, որպեսզի նա մեզ բացատրի ու ներկայացնի տնօրենին աշխատանքից ազատման հիմքերը»,–ասում էին ուսանողները։ Թիվ 2 տարածաշրջանային քոլեջի ուսանողադասախոսական ամբողջ կազմը հավաքվել էր կառավարության շենքի դիմաց Տեղում էին նաեւ ԿԳ ներկայացուցիչները. նախնական եւ միջին մասնագիտական կրթության վարչության պետ Արտակ Աղբալյանը լրագրողների հետ զրույցում նշեց, որ տնօրենը մեկ տարվա ընթացքում 2 խիստ նկատողություն է ստացել։ «Առաջին նկատողությունը ներքին աուդիտի ուսումնասիրման արդյունքում է ստացել, իսկ երկրորդն օրերս է ստացել` 2018–ի դեկտեմբեր եւ 2019–ի հունվար ամիսներին տեսչական մարմնի ստուգումների արդյունքում։ Շատ մանրամասներ դեռ հայտնել չենք կարող, բայց, օրինակ, քոլեջում կան գրանցված ուսուցիչներ, որոնք մասնագիտորեն չեն համապատասխանել իրենց հաստիքին։ Բացի այդ, ֆինանսական ինչ–ինչ անճշտություններ են հայտնաբերվել»,–ասաց Աղբալյանը։ Նա ավելացրեց նաեւ, որ քոլեջի նոր տնօրենի նշանակման մասին դեռ որեւէ խոսք լինել չի կարող, քանի որ, ըստ օրենքի, քոլեջի տնօրենի ժամանակավոր պաշտոնակատար պետք է նշանակվի քոլեջի փոխտնօրենը։ Ավելի ուշ կառավարության առջեւ բողոքի ակցիա իրականացնող ուսանողադասախոսական կազմին մոտեցավ ԿԳ փոխնախարար Գրիշա Թամրազյանը եւ հորդորեց վերադառնալ քոլեջ, շարունակել ուսումնական բնական պրոցեսը։ Թամրազյանը նշեց, որ ԿԳ նախարար Արայիկ Հարությունյանին տեղյակ կպահի այս ամենի մասին եւ հնարավորության դեպքում գուցե վաղն այցելեն քոլեջ։ Քոլեջի «Իրավունք» առարկայի դասախոս Գարիկ Սահակյանն էլ նշեց, որ կհամաձայնվեն այսօր վերադառնալ քոլեջ, սակայն մեկ պայմանով։ «Վաղն առավոտյան մենք բնական հունով կսկսենք դասերը ու կսպասենք ԿԳ նախարարի այցին։ Եթե ԿԳ նախարարը վաղը չայցելի մեզ, մենք կրկին բողոքի ակցիայի դուրս կգանք»,– ասաց Սահակյանը։ Ի դեպ, քոլեջին տնօրինության դեմ բողոքների հիման վրա 2018–ին քրեական գործ է հարուցվել, որը դեռ դատավարական կարգավիճակ չի ստացել։


Նաիրիտցիները վարչապետից պահանջում են հստակություն մտցնել գործարանի հետագա ճակատագրի հարցում Անահիտ Մանուկյանը (աջից) եւ Կարինե Շահվերդյանը «Ազատության» տաղավարում, 17-ը օգոստոսի, 2017 թ. «Նաիրիտի» նախկին աշխատողները բաց նամակով դիմել են վարչապետ Կարեն Կարապետյանին՝ խնդրելով վերջնական պատասխան տալ՝ կապված քիմիական գործարանի վերագործարկման հնարավորության հետ։ ««Նաիրիտով» հետաքրքրված է եւ մեկ տարի շարունակ բանակցություններ է վարում «Եվրոպա Ասիա բիզնես ֆինանսական կենտրոն» հոլդինգը։ Ի՞նչն է խանգարում երկկողմ հուշագրի ստորագրմանը, երբ եվրոպական կողմը եւ՛ աուդիտի, եւ՛վերագործարկման հետագա բոլոր ծախսերն իր վրա է վերցնում: Եվ եթե այդ հուշագրի որեւէ կետ չի համապատասխանում ՀՀ նորմերին, ինչու՞ կառավարությունը դրա փոփոխման առաջարկ չի անում: Ուստի՝ առաջարկում ենք ՀՀ կառավարությանը՝ պաշտոնապես հրապարակել վերջնական որոշումը: Ակնկալում ենք, որ որոշումը կլինի խելամիտ եւ այն կբխի մի քանի հազար նաիրիտցիների շահերից, ՀՀ տնտեսության զարգացման շահերից»,-ասված է նամակում։ «Նաիրիտի» նախկին աշխատողներ Անահիտ Մանուկյանը եւ Կարինե Շահվերդյանն այսօր «Ազատության» տաղավարում պատասխանում են գործարանի հետագա ճակատագրին, ինչպես նաեւ քիմիական երբեմի հսկայի նախկին աշխատողներին վերաբերող հարցերին: Զրույցն ամբողջությամբ՝ տեսանյութում «Մենք չեն ընդունի, որ տարածաշրջանի որեւէ երկիր դառնա մեկ այլ երկրի բացառիկ ազդեցության գոտին». ԵՄ դեսպան Էրդողան. Հանրաքվեի անցկացումը քրդերի կողմից դավաճանություն է Մատենադարանում մեկնարկել է քառօրյա միջազգային համաժողով «Հյուսիս-Հարավ» ավտոմայրուղու մի հատվածը վճարովի է լինելու


text: Օգտակարությունը՝ բնությունից: էկո-կարգավիճակով յոթ միջոց - Խմբագրի ընտրությունը - Միտումներ - Beauty Edit | Oriflame Cosmetics 1. ԼՈԳԱՆՔԻ ԳԵԼ Արթնանալու համար քեզ անհրաժե՞շտ է ցնցուղ ընդունել: Քեզ ենք ներկայացնում Love Nature ապրանքանիշի «Մորի եւ անանուխ» շերտազատող ցնցուղի գելը: Այն պարունակում է շերտազատող բնական մասնիկներ, ունի հիանալի բույր եւ կենսաքայքայվող է, այսինքն՝ օգտագործումից հետո բացարձակ անվտանգ է ջրային միջավայրի համար: 2. ՄԱԶԵՐԻ ԴԻՄԱԿ Ամենայն հավանականությամբ դու ունես խճճված մազերը սանրելու փորձ: Իսկ երբ դրան նաեւ գումարվում են ճյուղավորված, կոտրատվող մազերը եւ կորցրած ժամանակը, ապա կյանքը կարծես դառնում է իսկական մղձավանջ: Սակայն պետք չէ խուճապի մատնվել, քո մազերը կփրկի ամրացնող դիմակը: Դրա խոնավացնող ու սնուցող հատկությունները կօգնեն դուրս գալ այս բարդ իրավիճակից: Չոր մազերի դեպքում՝ ընտրիր Love Nature ապրանքանիշի «Ցորեն եւ կոկոս» յուղը: 3. ԴԵՄՔԻ ՔՍՈՒՔ Զարմանալի չէ, որ Ecobeauty ապրանքանիշի խոնավացնող ցերեկային քսուք-ֆլյուիդը հայտնվել է մեր ցուցակում: ECOCERT եւ Fairtrade (Արդար առեւտուր) արտոնագրերով միջոցներ, որոնք հարստացված են հակաօքսիդիչներով, ճարպաթթուներով, Е վիտամինով, շվեդական հապալասի եւ չիչխանի յուղերով: Այս հրաշք քսուքը քո մաշկին կպարգեւի խորը սնուցում եւ խոնավացում: 4. ՇԱՄՊՈՒՆ Ո՞վ չի երազում առողջ ու մետաքսե փայլ ունեցող մազերի մասին: Մենք գիտենք միջոց, որը կօգնի իրականացնել այդ երազանքը՝ չվնասելով շրջակա միջավայրին: Love Nature ապրանքանիշի «Ավոկադո եւ երիցուկ» 2-ը 1-ում շամպուն-խնամքը չի պարունակում սիլիկոն, ունի կենսաքայքայվող բանաձեւ, հարմար է մազերի բոլոր տիպերի համար եւ չի գրգռում գլխի մաշկը: Տվե՛ք միանգամից երկուսը: 5. ԴԵՄՔԻ ԴԻՄԱԿ Եթե մաշկիդ անհրաժեշտ է ինտենսիվ սնուցում, խորհուրդ ենք տալիս գեղեցկության օրակարգ ներմուծել Ecobeauty ապրանքանիշի դեմքի օրգանիկ յուղը (հաստատված է ECOCERT արտոնագրով): Օգտագործեք այն ցերեկային կամ գիշերային քսուքը տարածելուց հետո, երկու կաթիլը լիովին բավարար է խորը սնուցումն ու մաշկի հարթությունն ապահովելու համար: 6. ՁԵՌՔԵՐԻ ՀԵՂՈՒԿ-ՕՃԱՌ Իսկ դու գիտե՞ս, որ միջինում մենք մեր ձեռքերը լվանում ենք օրական 10 անգամ: Զարմանալի չէ, որ ձեռքերի մաշկը չորանում է: Ձեռքերը լվանալու խնամող միջոցը կարող է լուծել այս խնդիրը: Որպես օրինակ կարող ենք առաջարկել Love Nature ապրանքանիշի «Ձիթապտուղ եւ հալվե» հեղուկ-օճառը: Բացի այդ, այն կենսաքայքայվող է: 7. ԴԵՄՔԻ ՄԱՔՐՈՂ ԿԱԹԻԿ եւ ՏՈՆԻԿ Ecobeauty ապրանքանիշի դեմքի մաքրող կաթիկն ու տոնիկն ունեն ECOCERT արտոնագիր եւ չեն պարունակում պարաբեններ: Երկու միջոցներն էլ կոչված են ապահովելու մաշկի խորը սնուցումը՝ առանց շրջակա միջավայրին վնաս հասցնելու: